
se o mulţime mare. Peste puţin veni şi judecătorul, 
căruia grefierul îi povestise toată întâmplarea. 
„Nu-ţi poţi închipui, dragă Marioaro, cât de miş- 
cat era judecătorul. „Mai bine pierdeam toată ave- 
rea, zise el cu un glas care ne zgudui pe toţi, decât 
să fi făcut ceeace am făcut cu cei doi nevinovaţi. 
„După aceea, cuprinzând cu privirile mulţimea 
strânsă, grăi cu glas puternic: „Numai Dumnezeu e 
un judecător, care nu greşeşte şi pe care nimeni nu-L 
poate înşela. Numai El ştia cum dispăruse inelul şi 
unde stătuse ascuns până astăzi. Noi oamenii, însă, 
greşim lesne şi din pricina greşelei noastre vedem 
cum uneori aici pe pământ nevinovăția e copleşită 
de ticăloşie. De rândul acesta, însă, Dumnezeu, care 
va răsplăti odată faptele bune şi va pedepsi faptele 
rele, a hotărât ca chiar aici pe pământ să iasă la i- 


- Neacşu. 


veală atât nevinovăția, cât şi ticăloşia. Priviţi şi recu- 
noaşteţi în ce chip minunat voinţa Sa a ştiut să în- 
drepte totul spre sfârşitul acesta! A trimis mai în- 
tâiu groaznica furtună, care azi noapte a sguduit 
toate clădirile, ne-a speriat pe toţi şi a făcut ca bă- 
trânul păr să fie cât p'aci rupt şi prăbuşit. A trimis 
apoi ploaie, pentru ca, spălând cuibul, inelul să poa- 
tă eşi mai lesne la iveală. A mai făcut ca într'o 
astfel de zi boerul Neacşu şi familia sa să fie aici la 
moşie. Şi a mai făcut ca şi Zoica să fie de faţă, când 
s'a găsit inelul şi să se trădeze prin ţipătul ei“. 

„Aceasta este, dragă Marioaro, povestea despre 
modul cum a fost găsit inelul pierdut“. : 

La încheierea povestei, duduia Ancuţa şi Marioa- 
ra sosiră, în sfârşit, la casa de vânătoare a boerului 
(Va urma) 


randafirul 


Puiule, văd că din deget îţi pi- 
cură sânge şi din ochişori îţi curg 
lacrimi. 

Şterge-ţi tu lacrimile şi nu mai 
vărsa altele, iar eu îţi şterg cu o 
batistă sângele din deget. 

Aşa, Puiule, şi să nu mai plângi, că nu şade bine 
să plângi, pentru că te-ai înţepat puţin şi ţi-a curs o 
picătură de sânge. Copiii aşa cresc: ba mai cad, ba 
se mai lovesc, ba se mai înţeapă, ca să se înveţe pu- 
țin cu durerea. 

„Am vrut să rup o roză şi m'am înţepat de spinii 
trandafirului”, îmi spui tu şi mă întrebi: „De ce au 
trandafirii spini şi înţeapă aşa de rău ?” 

Au spini, pentru că aşa i-a făcut Dumnezeu, dar 
eu mai ştiu şi o poveste veche, veche de tot, despre 
spinii trandafirului. Ascultă să ţi-o spun. 

A fost odată o împărăteasă bună şi frumoasă şi 
care iubea mult florile şi mai ales trandafirii. Impă- 
răteasa aceasta avea o grădină mare şi întinsă, în 
care nu vedeai decât trandafiri frumoşi şi înfloriţi. 

Intr'una din zile, însă. împărăteasa cea bună şi 
frumoasă muri, lăsând după dânsa un singur copil 


— o fetiţă pe care o chema Melora. Şi pe cât fusese 


de bună împărăteasa, pe atâta de rea şi urâcioasă 
era Melora. 

Mai cu seamă avea ce avea ea cu trandafirii. Toată 
ziua o vedeai în grădină, rupându-le florile şi căl- 
cându-i în picioare. 

Am uitat, însă, să-ţi spun că pe vremea aceea tran- 


dafirii n'aveau încă spini, aşa că puteai să-i rupi şi 
să-i strângi în braţe, fără să te înţepi. r 

Trandafirii, văzând că Melora cea rea şi-a pus în 
gând să-i nimicească pe toţi, se rugă lui Dumnezeu 
să le vie în ajutor. Dumnezeu trimise într'o noapte, 
călare pe o rază de lună, pe Zâna florilor. 

Zâna florilor este una din cele mai frumoase zâne, 
este chiar zâna cea mai frumoasă. Stătu toată noap- 
tea în grădina împărătească, umblă printre tranda- 
firi şi le lipi la toţi spini ascuţiţi. După aceea pieri 
şi se făcu nevăzută. 

— e a RE E A N E 

ntr'o casă ruinată locuia o văduvă de război, 
care avea doi copii, pe Sandu şi Gheorghiţă. 
In ajunul sărbătorilor, ea se îmbolnăvi greu. 
„Ce ne vom face, ziseră copiii, care se porniră 
pe plâns. Nu ştim nici o meserie, şi vom muri 
de foame, dacă Dumnezeu îţi va lua viaţa ca tatei, 
iubita noastră mamă. 

— Dumnezeu are grije de toți; şi n'o să vă lase 
să pieriţi”, le răspunse mama, strângându-i la piept 
şi acoperindu-i cu sărutări. 

„Mamă, adăugă Sandu, lasă-mă să mă duc unde 
voi vedea cu ochii, poate că voi găsi bani să-ţi aduc 
pentru doctorii”. 

După ce primi binecuvântarea mamei sale, Sandu 
plecă. Luă drumul ce ducea spre satul vecin şi tot 
ținând înainte şoseaua, se pomeni într'o pădure pli- 
nă de ciripitul păsărilor, cum şi de flori sălbatice, 
cari se aplecau sub calda sărutare a vântului primă- 
văratec. Pădurea era străbătută de un pârâu lim- 
pede, cum e cristalul. In undele lui se oglindea soa- 
rele, care apunea într'o mare însângerată de flăcări. 
Arşiţa dogorea puternic şi Sandu umplându-şi pum- 
nii, bău cu poftă. 

In vreme ce sta aplecat deasupra apei şi culegea 
flori, dintr'un boschet de albăstrele, se ivi o cloşcă 

A doua zi, Melora se duse din nou în grădină, ca 
să rupă trandafirii şi chiar să-i smulgă din rădăcină. 
A păţit-o, însă, rău de tot, căci cel dintâi trandafir 
de care se atinse, îi infipse în mână vreo zece spini 
ascuţiţi, făcând-o să ţipe de durere. Şi Melorei îi cur- 
gea sânge mult mai mult decât o picătură, două, cum 
ţi-a curs ţie. 

Din ziua aceea, Melora lăsă trandafirii în pace, 
dar şi trandafirii îşi păstrară spinii, ca să aibă cu ce 
să se apere de copiii cei răi. 


cu puii de aur. Soarele păli în faţa strălucitoarei pa- 
sări. Sandu, de cum o văzu, o goni până o prinse, şi 
luând-o cu el, se întoarse acasă. 

Intrând în odae, află pe mamă-sa moartă. In ju- 
rul trupului neînsufleţit, Gheorghiţă plângea de ţi 
se rupea inima şi mai multe vecine de prin sat stă- 
teau de veghe. 

Sandu aşeză pe pieptul mamei sale, lângă iconiţa 
de lemn, desprinsă din perete, buchetul de flori, cu- 
les din pădure şi plânse până noaptea târziu. 

A doua zi, se duse în târg cu cloşea şi cu puii, 
unde o vându, iar cu banii luaţi după pasăre, îngro- 
pară pe scumpa lor mamă. 

Dela cimitir, copiii întorcându-se acasă, în vreme 
ce şedeau abătuţi în odaia lor pustie, se pomeniră 
că uşa se deschide şi că înlăuntru pătrunde cloşea cu 
puii care după ce le dete două ouă de aur, le zise să 
le păstreze că le va aduce noroc toată viaţa, apoi le 
făcu semn s'o urmeze. 

Pasărea străbătu un drum lung şi greu şi-şi opri 
sborul pe-o întinsă pajişte înflorită, pe al cărei co- 
vor verde, roiau în toate părţile ca albinele de aur, 
copiii cu părul blond şi ochii senini. Toţi alergau, 
se jucau şi râdeau. 

In văzduhul parfumat se auzea glasul clopotelor 
bisericei satului, vestind Invierea Domnului. 

Lăsând să-i cadă îmbrăcămintea de pene de aur, 
cloşca se prefăcu într'o frumoasă zână. Ea împărţi 
copiilor ouă roşii, sfaturi bune şi daruri cu dărnicia 
unei adevărate mame. In urmă zâna, odată cu cobo- 
rirea, nopţii, îşi îmbrăcă haina ei de pene şi desfă- 
şurându-şi aripile ocrotitoare deasupra lui Sandu şi 
Gheorghe, se ridică la cer, de unde şi astăzi, din 
constelaţiile atâtor milioane de stele strălucitoare, 
le luminează calea, vieţii. 


Pavel AL Macedonski 
e e E 

zi de Iunie. Un soare strălucitor mă deş- 
teptă într'o Duminică dis-de-dimineaţă. 

„Ce bine este acum afară la câmp!” zisei 
eu şi o pornii la drum. 

Străbătui una după alta străzile, până când ajunsei 
la Gara Filaret. Imi” făcusem socoteala că, dacă voi 
merge pe lângă linia trenului, nu mă voi putea rătăci şi 
astfel mă voiu putea duce şi întoarce fără multă grije... 
Nu ştiu cât am mers, dar ştiu că nu simţeam nici 
oboseala şi nici căldura soarelui. Priveliştea câmpu- 
lui era atât de frumoasă, încât din ce mergeam, din 
ce mă simţeam în stare să mai merg. Câmpul verde 
pe ici, pe colo răscolit de plug, pomii verzui şi albi 
înfloriţi, pasări ce se înălțau în soare sau se în- 
treceau în cântări prin pomi, timpul călduţ şi aerul 
îmbătător, mă uimise. 

Intrun târziu mam oprit la umbra unui pom. Mi 
se părea că sunt un stăpân al lumei ce îşi priveşte 
supuşii săi. Şi cum nu eram eu stăpânul lumei, când 
o lume de fiinţe mici îşi trăiau viaţa la picioarele 
mele? Fel de fel de vieţuitoare mişunau prin ierburi, 
harnice şi tăcute. Iarna fusese lungă şi merindele erau 
pe sfârşite, ş'apoi ele ştiu să strângă vara pentru iarna 
viitoare... Ochii îmi erau pironiţi la ele. Ici o fur- 
nică, vecinic muncitoare, se lupta cu un fir de pai 
mergând deandăratelea. Din când în când se oprea 
şi-l apuca şi dela capătul celălalt. Dincolo un „boul 
pământului” (un gândac mic negru auriu) se lupta din 
răsputeri cu o greutate de două ori mai mare ca 
el. Şi se rostogolea cu ea, când deasupra ei, când 
dedesubtul ei; dar viteazul „bou” nu se lăsa învins 
şi îşi urma drumul mai departe cu prada lui. Mă sim- 
team mic în faţa acestor ființe care nu se dădeau 
„bătute” în faţa muncii... De câte ori nu plecam eu 
la şcoală, cu lecţii nefăcute şi cu cartea nedes- 
chisă? O pasăre mare, neagră şi cu alb, cu o coadă 
lungă (Coțofana) venea în zbor spre pomii mei. Am 
ridicat ochii la ea şi-am privit-o lung. Iute se uită 
în jurul ei să vadă dacă nu era cineva care să o 
pândească şi să o prindă. Se vede că nu mă văzuse 
pe mine, că-şi ridică ciocul în sus şi începu nişte 
cârâituri scurte şi repezi, îşi chema tovarăşi la joacă. 
Dar tovarăşii nu veniră, şi atunci se lăsă jos la rădă- 
cina copacului şi începu să sară lovind cu ciocul 
în pământ, Sărind ici, sărind colo, se pomeni în faţa 
mea. 


Soarele se ridicase de trei suliți şi eu începui să-mi 


caut de ale mâncărei. Atunci îmi dădui seama că 
nu fusesem pregătit pentru un drum afară la câmp. 
„Bun, îmi zisei eu, aceasta îmi va servi de în- 
văţătură; de aci înainte mă voiu pregăti înainte de a 
face vre-o excursie.” 
Dar foamea îmi da ghies prin stomac. Ce era 
de tăcut? Mă găseam la mai mult de patru Kilo- 

CÂMP 


de Los. Paul3Egureanu 


metri departe de oraş; bani nu aveam, ş'apoi nu-mi 
venea să mă depărtez de linia trenului, ca să nu mă 
rătăcesc. Stăteam pe gânduri. Deodată îmi veni o i- 
deie. Mă uitai în jurul meu şi nu departe lângă un 
canton (casă de pază pe linia ferată) văzui un puț 
cu roată. Zâmbii. „Aha! zisei eu, de data aceasta 
voi înşela stomacul cu puţină apă”. 

Mă repezii la puț şi scosei o găleată cu apă. 
Apa era rece şi cristalină. Am sorbit trei, patru în- 
ghiţituri bune şi mi-am astâmpărat foamea. Mă pre- 
gătii de întoarcere. Soarele ardea cam tărişor. 

„Vezi, îmi spuneam eu, dacă aveam d'ale mân- 
cărei „mu mai eram nevoit să plec pe căldură, ci 
puteam să stau aci până da soarele în asfinţit. Incă 
un lucru bun de învăţat. 

Am ajuns acasă târziu pe la orele 4 după amiază. 
Eram obosit, înfometat şi picioarele mă cam dureau. 
Maică-mea mă luă la „trei-păzeşte”. 

„Unde-ai fost, drace, se răsti ea la mine, ce, ţi-ai 
luat lumea în cap?” 

Eu mă făcusem mic, mititel. Incă o greşeală pe 
care o făcusem, mu spusesem nimănui unde mă duc. 


Cititi urra-ea în pag. 14 Jos. 

— Poveste glumeaţă — 


de Moş N:e 


e im 
acă vrei să fii şi să rămâi prieten cu Haplea, 
să nu-i ceri să-ţi povestească păţaniile cu pa- 
pucii, că prietenul nostru se face foc şi pâr- 
jol. 

De altfel, are şi dreptate să se supere. Blestemaţii 
aceia de papuci i-au scos peri albi şi pentru multă 
vreme i-au gonit veselia. Cât p'aci să-l prăpădească 
chiar cu desăvârşire pe iubitul nostru Haplea. 

In bună parte, era şi el de vină. Cine l-a pus să se 
încăpăţâneze şi să poarte o viaţă de om nişte papuci, 
făcuţi de un cizmar care, nu numai că murise de 
mult, dar ai cărui copii erau acum oameni bătrâni 
cu barba albă ? 

Când îi ziceai lui Haplea : „Haide, aruncă şi tu ve- 
chiturile astea şi fă-ţi o păreche de ghete noui“, Ha- 
plea îţi răspundea : „Nu, sunt moştenire dela tata şi 
îmi aduc noroc“. 


Vom vedea cam ce noroc i-au adus. Să mai spu- 
nem că vestiţii papuci fuseseră cârpiți, cusuți şi pe- 
ticiți de atâtea ori dealungul anilor, că nu era chip 
să mai deosibeşti din ce piele fuseseră făcuți mai în- 
tâiu. La Hăpleşti nu era om, tânăr sau bătrân, care 
să nu-i fi văzut sau cunoscut. Ba chiar, când mergea 
Haplea pe stradă, Hăpleştenii ziceau : „Trece Haplea 
şi papucii lui“. 

Despre papucii aceştia-mersese vestea şi în multe 
sate din împrejurimi, aşa că oamenii se întrebau u- 
nii pe alţii. „Ai fost la Hăpleşti şi ai văzut papucii lui 
Haplea ?“ ca şi cum s'ar fi întrebat: „Ai văzut cutare 
monument sau cutare biserică frumoasă ?“ 

„Multe mai trebuie să înveţe şi omul în viaţa asta!” 

Dar foamea şi oboseala mă ajunsese, şi nu- mai 
era timp de a face socoteli despre viaţă. Toată noap- 
tea n'am visat decât pomi, furnici şi păsări negre cu 
alb. Dar a doua zi eram vesel, sprinten, tare şi 
îmbojurat la faţă. Aerul curat al câmpului şi mersul pe 
jos îmi dăduse sănătate. Pomii şi iarba îmi deschisese 
sufletul iar furnicile şi „boul pământului”, putere de 
muncă. In sămpămâna aceia am luat doi de „10. 

Locot. Paul Epureanu 


Şi acum să vedem marele noroc ce i-au adus lui 
Haplea papucii ăştia. 

Intr'o caldă zi de vară, Haplea se dusese să se scal- 
de în râul care curge ceva mai jos de Hăpleşti. Era o 
zi de Duminică, zi în care Hăpleştenii mergeau la 
scaldă. Vedeai acolo şi pe cunoscuţii noştri Tănase, 
Prostilă, mai vedeai pe Hăplinescu, pe Haplovici, doi 
veri de ai lui Haplea, şi altă lume tot aşa de însem- 
nată. 

Ba mai venise să facă o baie în apa cam gălbue a 
râului şi comisarul de poliţie dintr'un târg învecinat. 

Se desbrăcaseră cu toţii şi îşi lăsaseră hainele şi 
încălțămintea la marginea râului. Ce face atunci 
blestematul acela de Hăplinescu, de care am pomenit 
mai sus? Ese din gârlă şi, pândind momentul când 
nu era văzut de nimeni, ia papucii lui Haplea şi-i 
pune la hainele comisarului de poliţie, iar ghetele 
noui-nouţe ale acestuia le pune la hainele lui Ha- 
plea. 

Această schimbare de încălţăminte a fost pentru 
bietul Haplea începutul unui lanţ de nenorociri. 

Să vedeţi cum. Haplea ese din apă înaintea poliţa- 
iului şi — fireşte — se duce să se îmbrace. Dar se 
freacă la ochi, când vede în locul papucilor săi o pă- 
reche de ghete noui. „Cine s'a lăcomit la papucii mei 
şi mi-a schimbat cu ghetele acestea ?“ sa întrebat 
Haplea nedumerit. Insă, negăsind nici o explicaţie, 
n'a stat să-şi frământe capul în zadar, ci îmbrăcân- 
du-se şi încălţând ghetele poliţaiului, sa dus glonţ 
acasă, pentru a-i povesti coane; Frosa norocul ce dă- 
duse peste dânsul. 

Nu după mult ese din apă şi comisarul de poliţie 
şi vă închipuiţi ce mutră a făcut, văzând o păreche 
de papuci murdari şi cârpiţi în locul frumoaselor 
sale ghete. 

Poliţaiul “se supără, face gălăgie şi ameninţă cu 
bătaia pe toţi câţi se scăldau în râu, dacă nu i-se a- 
duc ghetele şi nu i se dă hoţul pe mână. 

Oamenii "aleargă, se uită şi strigă cu toţii într'un 
glas: „Dar aceştia sunt papucii lui Haplea!“ 

Furios că a îndrăznit să se atingă de încălţămintea 
sa, poliţaiul trimite doi jandarmi, cari l-au luat pe 
bietul Haplea pe sus, cu ghete cu tot. Adică vorba 

vine că lau luat pe sus, fiindcă l'au dus numai în 
pumni şi ghionturi. Iar după ce a fost scărmănat în 


lege şi de către comisarul de poliţie, a fost aruncat 
şi la închisoare, unde a zăcut vreo două luni şi ceva. 

Când s'a văzut liber, primul său gând a fost să se 
răzbune pe afurisiţii de papuci din pricina cărora a 
păţit atâtea. Sa dus din nou la râu şi i-a aruncat 
cât mai la fund. „Bine că m'am scăpat de voi!“ îşi 
zise Haplea, frecându-şi mâinile de bucurie. 

Două zile mai târziu nişte pescari, pescuind în apa 
râului, simt, când să tragă năvodul, că se trage cu 
greu. „S'o fi prins vreun peşte mare!“ îşi ziceau ei 
veseli. Când colo, ce se prinsese? Papucii lui Ha- 
plea ! 

Furioşi, mai cu seamă că cuiele de pe papuci rup- 
seseră o parte din năvod, se duc drept la casa lui 
Haplea şi pe fereastra deschisă aruncară papucii în 
odaie. 

Haplea era dus de acasă. Când se întoarse şi îşi vă- 
zu din nou papucii, se cruci şi se scuipă de trei ori 
în sân, crezând că nu e lucru curat la mijloc. Cum 
să vie singuri acasă nişte papuci, pe cari îi asvârlise 
tocmai în fundul apei ? 

Şi cum veniseră? Unul nimerise în lampă, iar al 
doilea în oglindă. Şi lampa şi oglinda erau făcute 
țăndări. 

„Papucii naibei !“ strigă Haplea scos din fire. Aveţi 
de gând să mă prăpădiţi deabinelea. Dar staţi că v'o 
fac eu!“ Se gândi toată ziua, pentru ca tocmai seara 
să-i vie gândul cel bun. „Li îngrop în pământ! îşi 
zise el. Dacă au eşit din apă, nau cum să iasă din pă- 
mânt“. - 

După ce se înoptă bine, Haplea săpă în grădină o 
groapă adâncă, aruncă într'însa papucii şi apoi um- 


plu groapa cu pământ. „In sfârşit, m'am scăpat de 
voi!“ îşi zise Haplea. 

Insă n'a fost de loc aşa, căci vecinul său Tănase îl 
văzuse când săpa prin grădină. A doua zi Tănase a 
început să şoptească unuia şi altuia că vecinul Ha- 
plea a scos noaptea din grădină ceva care strălucea. 
Vorba sa purtat din gură în gură, până ce a ajuns la 
urechile poliţaiului vestea că peste noapte Haplea 
desgropa din grădină o comoară de mare preţ. 

Atât i-a trebuit poliţaiului. Trimise din nou doi 
jandarmi, cari l-au luat pe Haplea pe sus, adică în 
pumni şi în ghionturi şi lau dus la poliţe. La rân- 
dul său acesta, după ce a dat în el ca în fasole, i-a 
strigat răstit: „Ce comoară ai dezgropat azi noapte 
din grădina ta ? 

— N'am dezgropat nici o comoară, ci, din potrivă, 
am îngropat ceva, care nu e de loc o comoară“, putu 
să zică bietul Haplea. 

Dar cine să-l creadă că-şi îngropase papucii? Şi 
sau pornit la grădină poliţaiu, primar, jandarmi şi 
mai tot satul, ca să vadă ce comoară găsise Haplea în 
grădină. Şi cu toţii au făcut mare haz, când scoaseră 
din groapă păreceha de papuci aşa de bine cunos- 


oufi. 


Rămas singur, Haplea nu mai putea de necaz şi 
supărare. Se uita la papuci şi-l apucau toate năbădă- 
ile. Ii lua, îi izbea de pământ, îi călca în picioare şi 
dădea cu pietrele într'înșii. 


Aşa trecu ziua, iar când se făcu noapte, îi luă sub 
haină şi se duse cu ei afară pe câmp. In întuneric 
putu să desluşească o gaură prin care curgea apă. A- 
runcă papucii în gaura aceasta şi apoi o rupse la fu- 
gă, par'că ar fi săvârşit cine ştie ce faptă rea. 

Insă gaura în care îi aruncase nu era altceva decât 
conducta care ducea apă la Hăpleşti. Conducta sa 

astupat, aşa că a doua zi nu mai curgea o picătură de 
apă în fântânile din comună. Oamenii umblând şi 
căutând ca să afle pricina, au dat peste părechea de 
papuci. 

De rândul acesta, Haplea nu s'a ales numai cu o 
bună scărmăneală, ci a trbuit să plătească şi o a- 
mendă, cari l-a dus la sapă de lemn. lar de papuci 
nu sa scăpat. ; 

„Apa nu i-a primit şi nici pământul. Imi mai ră- 
mâne ceva de făcut: să-i pun în foc şi să-i ard, până 
ce se fac scrum şi cenuşe“. 

Aşa, îşi vorbea Hapea şi aprinse un foc mare, dar 
când să-i arunce în foc, văzu că papucii erau uzi. li 
puse, aşa dar, pe fereastră să se mai usuce. 

Aceasta fu pricina altei nenorociri. Pisica lui Ha- 
plea, vrând să scape de câinele care o urmărea, sări 
pe fereastră, izbind întrun papuc. Tocmai atunci 
trecea pe stradă o femee. Papucul îi căzu drept în 
cap, rănind-o grav şi făcându-i o gaură din care sân- 
gele curgea gârlă. 

Ce-a urmat se ghiceşte lesne. Haplea a fost luat din 
nou pe sus în felul pe care îl știm, închis şi osândit 
la mai multe luni închisoare. Insă, când îşi isprăvi 
pedeapsa, Haplea nu mai vroia să iasă din închi- 
soare. 

„Nu es, zise el, decât cu condiţia să mi se ia pa- 
pucii, să nu mi se mai ceară socoteală şi să nu se 
mai dea vina pe mine pentru nenorocirile ce sar 
mai putea întâmpla din pricina lor. Să se ştie de 
toată lumea că m'am despărţit pentru totdeauna de 
papucii, cari mi-au jurat moartea“. 

Ji se făcu în voe, aşa că până în ziua de astăzi pa- 
pucii cei buclucaşi sunt în păstrare la muzăul din 
Hăpleşti. MOŞ NAE 


——— = kÁ 
Cu povestea ,„Papucii lui Haplea“, publi- 
cată în n-rul de faţă, se încheie concursul 
de șapte povești glumeţe. Cititoriijsunt rugați 
să ne scrie pe o cartă poștală care poveste 
le-a plăcut mai mult. 


Cereţi pretutindeni 


CA SĂ MAI RÂDEM 


O carte minunată pentru copii şi tineret. Co. 
pens în culori, peste o sută de desene de W. 
usch şi versuri de Moş Nae. 


Prețul unui exemplar : Lei 20. 


“u 
Desfacerea totală a întregului stoc de mărci poştale. Vånd 
c00 mărci poștale străine bine asortate, colonii și diterite alte 
vontinente cu lei 50, impreună cu 2 mărci jubiliare gratis. Re- 
iste de mărci cu adrese de făcut schimb vând cu 10 lei una 
împreună cu una marcă jubiliară gratis. Numai pentru scurt 
timp, L. Zuri, B-dul Maria No. 5, București, 


a s 


DE VORBĂ CU CITITORII 


Ideco-Brăiia.— Ne ai trimis o listă de 14 cuvinte, a căror 
definihe o puteai găsi lesne în dicționar. Totuși, ţi-am fi dat 
lămuririle cerute, însă n'ai îndeplinit condiţiunea ce o cerem 
dela toţi câţi ne scriu, adică nu ţi-ai dat numele adevărat şi 
adresa exactă. Şi am dat de nenumărate ori de veste că nu 
za na anonimilor sau celor cari semnează cu un pscu- 

onim. 

Hreb. Com.-Sebeş. — Dacă ai, precum credem, colecția 
revis'ei noastre, vei găsi într'ânsa reclama, prin urmare, şi a- 
dresa unor case d-la București, cari se ocupă cu schimbul și 
vânzarea mărcilor poștal. Te poți adresa la una din aceste 
case cu siguranța că vei avea lămuirrile necesare. 

1. Fr.-Tg. Ocna. — «Noaptea». Chiar daca d-tale, elev de 
clasa a treia primară, nu ţi-a dat cineva o mână de ajutor pentru a 
face poezia ce ne-a trimis, totuşi nu merge. După ce soui, ci 
umbra nopți e «sură», adaugi numai decât că e „imbrăcată în 
mii de culori“ și că are „pe piept flori“. Aşa umbră nu s'a 
pomenit. Umbra nopţii, dragul meu, e neagră şi n'are pe ea 
nici flori şi nici vreg. îmbrcăminte în mii de culori. 

C. V. b; — «Glas de copil», In bucata aceastir partea des- 
criptivă e prea lungă, ága vă-aproape copleşeşte pàrtea dè ac- 
țiune, care trebue“să formēzé miezul bucății. In astfel de schițe 
înfioriturile de stil;. abuzul de imagini şi comparații sunt mai 
de grabă o povară d&tât-o, podoabă; E ; 

P. Del.-Siobozia. — „Șoricelul..şi albina“ este mult ma 
lungă decât ar fi fost nevoe, de oarece ai inutile repeţiri, iar 
multe versuri sunt cam prea prozaice. In afară de aceasta, 
nici morala dată de d-ta nu prea se potriveşte cu modul cum 
se desfăsoară conversaţia între goricel și albină. Așa dar, re- 
gretăm că nu o putem publica. 

I. N. C-Drăgâşani. — «Sortire», un titlu vag, mai ales 
pentru copii In primul vers ai, chiar dela început, o cacofonie, 
ceeace trebue evitat totdeauna De altfel, subiectul însuşi al 
poeziei nu se potriveşte cu programul revistei noastre Aşa fiind, 
regretăm că nu o putem publica. 

AL B.-R.Sărat. — Ca o încurajare și răsplată a sârguinței 
d-tale, îţi vom publica povestea „Omul-neom“, însă după ce-i 
facem oarecari îndreptări. Poezia „Ploaia“ nu prea merge și 
şi chiar te sfătuim în interesul d-tale să nu trimți de pe a- 
cum versuri spre publicare. Cât despre jocuri, ele sunt cerce- 
tate de redactorul nostru special, timpul nepermiţându-ne să ne 
ocupăm și de jocuri. 

O doamnă îşi goneşte servitoarea după ce îi plă- 
teşte. O vede însă împărțind banii cu câinele. 

„Ce faci ? o întrebă ea. 

— Doamnă, îi merită, de şase luni îmi spală va- 
sele“. 


————— o = ka ———— 
Copii! 


Voi ştiţi că azi „SUCHARD" ` liră 
E cea mai bună ciocolată pad 
Şi nu te poţi lipsi de ea 

Când ai gustat din ea odată. 


Cereţi pretutindeni 
„„Haplea— Păţănii şi năzdrăvănii”” 


Ediţia a Il-a Preţul, Lei 50 
Atelierele „ADEVERUL“ S. A. 

Cine a fost sfânta Achilina ? 
_E întrebarea drăguţei noastre cititoare d-ra Achi- 


 dina-Făgeţ.,. i 


Răspundem că sfânta martiră Achilina a fost fiica 
lui Evtolmie, un creştin bun şi temător de Dumne- 
zeu din cetatea Vivlos (Palestina). Rămasă orfană de 
tată la vârsta de un an, Achilina a fost crescută de 
maică-sa, care i-a dat frumoase învățături despre 
religia creştină. Aşa a crescut ea până la vârsta de 


- 42 ani, când a fost numit la Vivlos ca antipat (gu- 
„vernator) Volusian, un Roman care se ţinea încă de 


religia păgână şi persecuta fără milă pe creştini. 

Volusian, aflând că Achilina nu numai că e bună 
creştină, dar îndeamnă şi pe celelalte fete din oraş 
să treacă la religia lui Cristos, o chemă la dânsul şi 
o ameninţă cu moartea, dacă nu se leapădă de cre- 
dinţa, creştină. Achlina răspunse cu tot curajul că 
nici gând n'are să facă âşa ceva. Atunci Volusian po- 
runci să fie chinuită în chinuri groaznice şi după 
aceea să i se tae capul. A fost bătută, străpunsă din- 
tr'o parte, în partea cealaltă a capului cu un fier as- 
cuţit şi înroșit în foc şi apoi un călău i-a tăiat capul 
în ziua de 13 Iunie, în care zi se cinstește şi pome- 
nirea ei. 


Sfântul martir Leontie (18 lunie). 


Lămuriri despre sfântul acesta ne cere cititorul 
nostru Leonte Făyeț,. fratele d-rei Achilina Făget. 

Sfântul martir Leontie era ofiţer în armata româ- 
nă în vremea domniei împăratului Vespasian. Acesta 
numise ca guvernator al Feniciei pe'senatorul roman 


Adrian, care purta creştinilor o nestinsă dușmănie. 


Plecând dela Roma ca să meargă în Fenicia, luase 
de veste că în cetatea Tripolis de pe coastele Feniciei 
este Leontie, un ofiţer viteaz, dar .că se ţine de reli- 
gia creştină şi îndeamnă atât pe ostaşi, cât şi pe lu- 
mea cealaltă să se lepede de păgânism. Drept aceea, 
Adrian trimise înainte pe tribunul Ipatie cu mai 
mulţi ostaşi cu porunca să prindă pe Leontie şi să-l 
ţie închis până la sosirea lui la Tripolis. 

Insă tribunul (ofiţer) Ipatie cade greu bolnav şi 
nu se insănătoşeşte decât după ce zice, aşa după 
cum l-a sfătuit un înger ce i-sa arătat în vis, de trei 
ori, împreună cu ceilalţi ostaşi : „Dumnezeul lui Le- 
ontie, ajulă-mi !”. 

După aceea Ipatie, luând cu dânsul numai pe sol- 
datul Teodul, sau dus la Tripolis, unde au fost con- 
vertiţi la religia creştină de Leontie. 


De TOATE și AMESTE(ANE 

Câteva zile mai târziu sosind la Tripolis şi guver- 
nătorul Adrian, sa mâniat rău de tot, aflând de cele 
întâmplate şi a poruncit ca lui Ipatie şi Teodul să 
li se tae capul cu securea, iar Leontie să fie bătut şi 
chinuit, până ce îşi va da sufletul. 

Aceasta sa întâmplat în ziua de 18 Iunie, zi în 
care sfântul Leontie a căpătat moartea de martir al 
religiei creştine. 


Roman, nuvelă, schiţă. 


Sunt tot cititorii Achilina şi Leontie Făgeţ, cari ne 
cer lămuriri asupra cuvintelor de mai sus. 

La început prin cuvântul roman se înțelegeau în 
Franța (mai ales în Franţa de Sud) poemele epice 
(poezii mai lungi vitejeşti), făcute în limba populară, 
căreia îi ziceau în latineşte lingua romana. Insă, în- 
cepând din veacul al 17-lea prin „roman” se înțelege 
o povestire mai lungă în proză, prin care ni se arată 
caracterul unuia sau mai multor personagii, pasiu- 
nile şi frământările sufletului lor sau ni se dă oglin- 
da moravurilor unei anumite societăţi dintr'o anu- 
mită vreme. 

De aceea, după cuprinsul lor, romanele se împart 
în diferite genuri. - 

Nuvela ar putea fi definită prin următoarele cu- 
vinte: un roman mai mic, un roman în miniatură, 
deoarece nuvela este o povestire mai scurtă, arătân- 
du-ne numai o lature a caracterului sau a vieţii unui 
personagiu sau  înfăţişându-ne numai un colţ din 
viaţa unei societăţi. 

Schiță sunt în desen primele linii sau în sculptură 
primul model. Deasemenea în scriere este începutul 
unei opere, primele elemente ale unei lucrări, care 
poate fi dezvoltată mai târziu. 

Nu răspundem la întrebările aceloraşi cititori des- 


` pre basm şi poveste, deoarece am mai scris despre 


lucrurile acestea. 


-—— — — 


„indispensabil“, „imens“, „caracter“, 


Cititorul nostru Ha. 1. dela Lipcani doreşte să ştie 
origina celor trei cuvinte de mai sus. 

„Indispensabil“ şi „imens“, ambele de origină la- 
tină, au intrat în limba română prin limba fran- 
ceză. 

Primul înseamnă „ceva care este foarte trebuin- 
cios, fără de care nu se poate“, iar „imenşi înseamnă 
„ceva care este foarte mare”. 

Cât despre „caracter“ — e de prisos să spunem ce 
înseamnă — cuvântul acesta este de origină greacă. 

BĂIATUL CARE A PRINS O PASĂRE 


Un băiat de vârstă mică — 
Cum îl cheamă nici nu spun — 
E deajuns să ştiţi atâta 

Că-i ştrengar şi cam nebun. 


Intr'o zi de dimineață 
'N pom băiatul s'a suit 
Şi o pasăre drăgulă 

Ca s'o prind-a îsbutit. 


Strâns o fine păsărica 
Şi e plin de bucurie, 
„Ie voi duce-acum acasă 
„Să te fin în colivie“. 


— „Băejaşule”, grăeşte, 
Biata pasăre plângând, 
———— cc x ———— 

Manusorisele nepublicate nu se înapoiază 


„Rog dă-mi drumul, fie-ți milă. 
De trupşorul meu plăpând!“ 


— „Poftan cui!” răspunse dânsul, 
„Eşti a mea, a mea, de-acum, 

Fac cu.tine tot ce-mi place, 

Te păstrez sau le sugrum“. 


Insă vorba nu sfârşise, 
Că de-o piatră se isbi, 
Şi căzând lungit pe spate 
Rău picioarele îşi zdrobi. 


Iară pasărea din mână, 
Fârşt! d'odată a sbural. 
Şi-i strigă de sus din aer: 
„Ai primit ce-ai meritat |” 


IE 


Moşuleţ 


La o casă boerească, 
Intr'o zi de sărbătoare, 
Pentru rude şi prieteni 
Se făcuse-o masă mare. 


Se-adunase lume bună, 
Cuconiţe cu boieri 
Imbrăcaţi în haine scumpe, 
Mă rog oameni cu averi... 


Printre lume se "ntâmplase 
Ca să fie invitat 

Şi-un țăran, ce pe moşie 
La boer era băgat... 


Ospătară toți cu poftă 
Şi la urmă fiecare 

Hai să spună, dacă ştie, 
Câte-o mică ghicitoare... 


ȘIRE IL EN 


Spus-au toți; acuma rândul 
Şi ţăranului îi vine: 

— „Cine ghicitoare-mi mică 
„N'o să ştie, — se cuvine 


„Câte zece lei pe dată 
„Colea'n mâna mea să pună... 
Se "'nțelege că mesenii 

Au primit cu voie bună. 


lar țăranul nostru şmecher 
Incepu precum urmează: 

— „Trei țigani odată luat-au 
„Pentru hrană la amiază 


„Numai patru scrumbioare; 
„Că mâncat-au fiecare 

„Câte două, cum se tace ? 
„Daţi răspunsu la întrebare !“.... 


S'au gândit, s'au răsgândit 
Capul mult şi lau bătut; 
Dintre toți mesenii, unul 
Să răspundă n'a putut... 


Astfel au plătit cu toții 
Pentrucă nu au ghicit; 

Dar în schimb răspuns țăranul 
Ca să dea, a trebuit: 


— „D'apoi eu de und' să ştiu 
„Cei țigani cum au făcut ? 
„lată-mi pun şi eu în palmă 
„Zece lei, că n'am ştiut!“... 

“N. G. Mihăescu-Râmnic 

Poveste populară 

leana, fata cea frumoasă, rătăcea prin pădure, 
plângând fără încetare. Işi plângea părinţii, 
cari îi muriseră şi se plângea şi pe dânsa, că 
rămăsese singură pe lume, săracă şi fără nici 
un adăpost. Rătăcea prin pădure, culegând 
ici, colo câte o fragă, pentru ca să-şi potolească foa- 
mea care o chinuia. 
„Unde mă culc: la noapte ?“ 
gându-şi mâinile de durere. 
Pădurea se făcea din ce în mai deasă şi mai în- 
tunecoasă. Se auzeau cântece de păsări, dar din de- 
părtare veneau urlete şi răgete de fiare sălbatice. 
„Dacă stau noaptea în pădure, voiu fi sfâşiată de 
lupi şi de urşi, iar dacă es din pădure, nam unde 
merge şi n'am cui să cer un adăpost“. 


îşi zicea Ileana, frân- 

Aşa îşi vorbea Ileana singură, iar lacrimile ce-i 
curgeau în şiroaie, cădeau pe muşchiul pădurei ca 
şi roua dimineţii. 

Dar tocmai când plângea mai tare, îi eşi înainte 
un moşneag cu o barbă albă ce-i cădea până la pă- 
mânt şi o întrebă: „Dece plângi, copila mea ?“ 

— „Pentrucă mi-e frică, mi-e foame şi sunt săra- 
că şi singură pe lume“, îi răspunse Ileana. 

„Vino cu mine!“ îi zise moşneagul. 

Şi merseră ei amândoi, străbătând pădurea cea 
deasă şi întunecoasă, până ce ajunseră înaintea unui 
stejar bătrân şi atâta de mare şi gros, că un al doi- 
lea ca dânsul nu găseai în toată pădurea. 

„Stejarule bătrân, deschide-te !““ grăi moşneagul. 

Cât ai clipi din ochi, trunchiul stejarului se des- 
făcu în două şi ce să vezi acolo, mări fârtate ? Gră- 
mezi de galbeni de aur, grămezi de pietre nestimate 
şi zeci de rochii cari de cari mai frumoase. 

„Tot ce vezi aicea este pentru tine, îi zise Ileanei 
moşneagul. Ai voe să iai orice îţi place, numai dacă 
nu spui la nimeni şi dacă ţii minte numele meu“. 

Şi moşneagul grăi mai departe zicând: „Numele 
meu este“ Cîoarăn sfoară dela moară. Nu uita, că 
dacă îl uiţi, să știi că vei da de nenorocire. Acum 
ia-ţi numai un galben din stejar, ca să ai cu ce să-ţi 
apuci deocamdată nevoile. Eu te părăsesc şi nu viu 
să te văd decât peste şapte ani. In vremea aceasta tu 
poţi veni la stejar şi să iai dintr'însul tot ce-ţi place. 
Insă, când mă voiu întoarce peste şapte ani, să-mi 
ţii minte numele, căci de aceasta atârnă fericirea ta“. 

Aşa vorbi moşneagul cel milostiv şi apoi pieri, 
de-ai fi zis că l-a înghiţit pământul. 

Rămasă singură, Ileana eşi din pădure, zicându-şi 
tot drumul în gând: „,Cioarăn sfoară dela moară ! 
Cioară'n sfoară dela moară 1“ 

Mergând aşa, drumul o duse până la o casă mare 
şi frumoasă, în care locuia un boer tânăr şi foarte 
bogat. Ileana intră pe poartă, merse drept la bucătă- 
rie şi se rugă să i se dea ceva să mănânce, că nu mai 
putea de foame, şi să fie primită ca slujnică. 

Fu pusă să îngrijească de păsările din curte şi să 
doarmă în grajd pe un aşternut de paie. Ileana îşi 
vedea de treabă, era mulţumită de soarta ei şi îşi zi- 


DIMINEAŢA COPIILOR 


cea mereu în gând: „Cioarămn sfoară dela moară | 
Cioară'n sfoară dela moară !“ 

Dar veni ziua de Duminică, clopotele dela biserici 
sunau puternic, iar lumea, îmbrăcată în haine de 
sărbătoare, se ducea să asculte sfânta slujbă. Vru să 
meargă şi Ileana, dar cum să mergi, când eşti îm- 
brăcat numai în zdrenţe? Dete atunci fuga în pă- 
dure la stejarul cel bătrân şi-i zise cu un glas care 
tremura : „Bătrânule stejar, deschide-te !“ 

Stejarul se deschise, Ileana luă dintr'însul o rochie 
de culoarea soarelui, o îmbrăcă pe loc şi se duse în 
grabă la biserică, stând tocmai lângă stăpânul ei, 
boerul cel tânăr şi bogat. Acesta, când o văzu stră- 
lucind de o frumuseţe fără seamăn, nu-şi mai luă 
ochii dela dânsa. Nici prin gând nu-i dădea că este 
Ileana, care îngrijeşte de găini, ci îşi închipuia că e 
vreun înger sau vreo zână, venită în mijocul oame- 
nilor. 

Dar mai înainte de a se sfârşi slujba, Ileana eşi 
din biserică, fără să fe văzută, merse drept la stejar, 
se desbrătă de rochia de culoarea soarelui, îşi trecu 
din nou zdrenţele ei şi aşa se întoarse la casa stăpâ- 
nului său. 

Din ziua aceea, tânărul şi bogatul boer nu-şi mai 
găsea linişte şi astâmpăr. Zi şi noapte se gândea la 
fata cea, frumoasă pe care o văzuse în biserică. 

Duminica următoare, când începură să sune clo- 
potele, vestind sfânta slujbă, Ileana merse din nou 
la stejar şi îşi alese acum o rochie de culoarea ar- 
gintie a lunei. Se duse la biserică şi stătu iarăşi lân- 
gă stăpânul său. Acesta, cum o văzu, tresări zguduit 
de un fior puternic şi inima începu să-i svâcnească 
tare în piept. Şi ca să nu-i scape, aşa cum îi scăpase 
Duminica trecută, chemă pe doi din servitorii săi şi 
le spuse să o urmărească şi să afle cine este această 
fată frumoasă şi unde locuește. 

Ileana părăsi biserica mai înainte de a se sfârşi 
sfânta slujbă, dar cei doi servitori se luară după dân- 
sa, urmărind-o pas cu pas. Ca să se scape de dânşii, 
Ileana scoase din buzunar un pumn de bani de ar- 
gint ce-i luase din stejar şi-i împrăştie pe drum. Ser- 
vitorii se aruncară cu lăcomie, ca să strângă banii, 
iar Ileana pieri în pădure, de unde se întoarse acasă 
pe alt drum, îmbrăcată tot în vechile ei zdrenţe. 

In Duminica a treia Ileana se duse la biserică, îm- 
brăcată într'o rochie de culoarea stelelor. Erau pe 
rochia, aceasta o mulţime de stele, cari sclipeau şi 
păreau că se mişcă. Boerul cel tânăr şi bogat nu mai 
putu să rabde, ci scoase din deget inelul său şi-l tre- 
cu în degetul lleanei. Era semn că se logodise“cu 
dânsa. Ileana îi zâmbi și dădu din cap, voind să-i a- 
rate că primeşte să-i fie logodnică. 

Cu toate acestea, plecă dela biserică mai înainte de 
a se sfârşi sfânta slujbă, iar servitorilor cari se lua- 
seră după dânsa, le aruncă doi pumni de bani de 
aur cei luase din stejar. Aşa putu să se scape de 
dânșii, să-şi ascundă în stejar rochia cea frumoasă 
şi să se întoarcă la curtea boerească, îmbrăcată tot în 
vechile ei zdrenţe. 

Boerul cel tânăr şi bogat, văzând că nu poate afla 
cine este acea fată aşa de frumoasă şi care piere fără 
urmă, căzu greu bolnav. Fură chemaţi medicii şi 
vracii cei mai iscusiţi, dar fără folos. Bietul boer se 
topea văzând cu ochii. 


Ileana îşi zise atunci: „E vremea să ies la iveală 
şi să scap dela moarte pe stăpânul meu“. Făcu, aşa 
dar, o ciorbă, puse într'însa inelul de logodnă ce-i 
dăduse boerul şi i-o duse ea însăşi, zicându-i : „Stă- 
pâne, să ştii că în ciorba aceasta stă sănătatea ta şi 
norocul tău“. 

După aceea Ileana eşi din odaia bolnavului, du- 
cându-se la găinile sale. 

Boerul gustă de câteva ori din ciorbă, când deo- 
dată văzu în lingură inelul său. „Să vie îndată pă- 
zitoarea de găini !“ strigă el în culmea mirărei şi bu- 
curiei. 

In vremea aceasta Ileana îmbrăcă o rochie de cu- 
loarea zorilor de zi. Aşa veni ea înaintea boerului, 
care rămase uluit, văzând cât este de frumoasă. 

Ce a urmat, se înţelege lesne. Boerul cel tânăr şi 
bogat luă în căsătorie pe leana cea frumoasă, care 
un an după aceea născu o fetiţă frumoasă ca şi 
dânsa. 

Dar povestea nu se încheie aci. In fericirea ei, I- 
leana uitase şi de stejar şi de numele moşneagului, 

dela care îi se trăgea norocul. Insă, când se apropie 
să se împlinească şapte ani, Ileana îşi aduse aminte 
că va veni moşneagul şi o va întreba de numele lui. 
Se gândea şi se frământa zi şi noapte, dar numele 
nu-i venea 'n minte. . 

„Par că-i Sfoară, par'că-i Cioară, par'că-i Moară“, 
îşi zicea ea, decât numele întreg şi în şir nu-l mai 
ştia. i 

Şi căzu Ileana pe grele gânduri şi se posomori şi 
se întunecă. Şi iată că sosi ziua în care urmau să 
se împlinească cei şapte ani. Ileana nu-şi mai găsea 
astâmpăr şi se plimba de colo până colo prin curte. 


Deodată un lucrător strigă unui argat ţigan : „Măi 
Cioară, dă-mi nişte sfoară, că merg la moară să leg 
sacii cu făină“. 

— „Cioarăn sfoară dela moară! Cioarăn sfoară 
dela moară!“ strigă Ileana luminându-se la faţă și 
sărind în sus de bucurie. 

„Eu sunt şi nai uitat“, auzi ea îndărătul ei un 

las“. 

y Se întoarse şi văzu stând înainte-i pe moşneagul 
din pădure. „De azi înainte să nu mai duci nici o 
grije“, îi zise moşneagul zâmbindu-i cu blândeţe. O 
clipă după aceea, pieri şi se făcu nevăzut. 

Era întrun amurg târziu de vară. Bunicuţa lăsa- 
se lucrul şi-şi plimba uşor mâna peste ochii obosiţi. 
La picioarele ei Ninel îşi desbrăca de zor păpuşa s'o 
culce. 

— „Haide, puşo, spunea ea, e târziu şi mâine ne 
sculăm de vreme. Ştii bine doar! Haide, hai! Nu 
mai face nazuri ” — Şi puşa, cu minte ca deobicei, 
n'a mai zis... nici cârc. Ninel i-a închis frumos ochii 
a 'nvelit-o bine până la gât, apoi a tras perdeaua pa- 
tului ei micuţ așa ca sgomotul să nu-i împiedice o- 
dihna şi mulţumită s'a îndreptat spre colţul celălalt 
al odăii. S'a mai înrotit puţin în loc cu mâinile când 
la spate când la buzunare şi 'n cele din urmă tot la 
bunica a nimerit. 

„Spune, bunico, se ruga Nelu, 
din năsdrăvăniile lui Spiriduş!“ 

Bunica nu voia. Era obosită şi afară de asta i le 
spusese de-atâtea ori poveştile cu Spiriduş că se mi- 
ra cum de nu se mai plictiseşte odată sau nu le în- 
vaţă pe dinafară. 

Gura fetiţei nu tăcea însă. Şi-atunci măicuţa i-a 
strigat : 

— „Dacă n'ai să termini, are să se supere chiar 
Spiriduş şi-atunci să vezi ce-ai să pafi!“ 

Ninel n'a mai stăruit. A lăsat buza'n jos doar gata, 
gata să plângă, a pus capul în poala bunicuţei şi 
a început să mormăie ceva de n'ai fi ştiut ce face: 
vorbeşte, plânge, cântă sau râde. 

„Spiriduş !” a strigat cineva şi de odată ca din pă- 
mânt în faţa micuţei s'a ivit un om mic cu barbă 


lungă, lungă... îmbrăcat ciudat, foarte ciudat, așa 
cum nu mai văzuse Ninel până atunci. 
Omuleţul s'a sculat de unde şedea, şi cu voce 


stinsă i-a spus: 

— Micuţo, te-am distrat în fiecare seară cu pă- 
țaniile şi spusele mele. 

N'ai fost mulţumită însă şi ai vrut din ce în ce 
mai multe, mai multe poveşti, mai multe snoave ca 
să poţi râde mai mult de mine. In seara asta chiar 
m'ai supărat tare. Trebuia să-mi mai dai şi mie un 
pic de odihnă. Trebue să ştii că de câte ori mi se 
pomenește numele pierd câte un an din viaţa mea, 
care deşi destul de lungă, are şi ea totuş o margine. 
Şi vezi tu numai în seara asta m'ai strigat de opt ori 
pe nume. — Acum am să te pedepsesc. — Nu-ţi dau 
voie să te duci acasă până nu-mi arăţi printr'o faptă 
frumoasă că ai să fii cuminte. 

Şi Spiriduşul — căci el era — a dispărut. 

Ninel a rămas buimăcit. Era pustiu în jurul ei. Ce 


F 

se face, unde se duce ? Cum se uită în jos însă, a vă- 
zut un gândăcel micuţ care i se suia agale pe tochie. 
L'a luat în palmă, s'a uitat la el şi ce saudă? Gân- 
dăcelul începuse să vorbească şi-i spunea: 

— „Ninel, nu departe de aici e vârât într'o groapă 
un pitic, pedepsit tot de Spiriduş. Piticul acesta nu 


poate să iasă de-acolo până când o fiinţă omenească . 


nare să-i aducă ce-i mai bun pe lumea ei!“ 

Gândacul a dat de două ori din aripi şi-a sburat... 
Şi Nelu a rămas iar singur... 

Ce putea face mai bine acum. decât să caute să 
găsească văgăuna, apoi piticul şi cum va şti mai 
bine să-l scoată din blestemul acela în care îl lăsase 
Spiriduş. 

N'a umblat mult şi a văzut o scorbură în care a 
intrat. Inăuntru scorbura se mărea mult şi fetiţa fă- 


ră frică se afunda din ce în ce mai mult în întune- : 


cime. 

Ghemuit cu picioarele strânse, piticul şedea acolo 
parc'ar fi dormit. 

Cum l'a văzut, Ninel s'a îndreptat spre el şi i-a 
spus : 

„Sunt un copil al oamenilor. Pe mine ca şi pe 
tine m'a pedepsit Spiriduş. Până nu fac o faptă bu- 
nă nu scap de-aici. Uite eu îţi aduc „libertatea“, tot 
ce-i mai bun în lumea noastră. Tu scapi astfel şi eu 
am făcut o faptă frumoasă. Fii bun acum şi du-mă— 
de ştii la stăpânul tău“. 

Piticul nu ştia ce să mai facă de bucurie. O luase 
înainte şi tot sărind şi cântând ajunseră la Spiriduş. 

Când a auzit acesta cât de înţeleaptă a fost fetiţa, 
sa gândit s'o şi răsplătească. Pentru asta şi-a smuls 
un fir de păr din barba-i lungă, i la pus în mână şi 


Morarul fără necazuri 


Un morar scrisese odată pe poarta morii sale: 
„Nam nici un [el de necazuri“. 

Şi iată că într'una din zile trecu pe acolo împăra- 
tul ţărei aceleia şi se miră, văzând astfel de cuvinte. 
Chemând pe morar, îi zise: „Prietene, cum poţi să 
zici că n'ai nici un fel de necazuri? Există, oare, 
vreun om, oricine ar fi el, care să n'aibă în viaţă 
griji şi necazuri ? 

— Eu unul n'am, răspunse liniştit morarul. 

— Să vedem, îi întoarse împăratul vorba. Am să-ţi 
pun trei întrebări şi să vezi că vei intra la griji şi 
necazuri din pricina lor. Mai întâiu să-mi spui la 
ce mă gândesc eu în momentul acesta ? 

— Te gândeşti că stai de vorbă cu morarul, îi răs- 
punse acesta cu zâmbetul pe buze. 

— Fie şi aşa! zise împăratul. Acum să-mi spui 
cât cântăreşte luna ? 

— Zece mii patru sute treizeci şi trei de chilogra- 
me, răspunse morarul, fără să stea o clipă pe gân- 


„DIMINEAȚA COPIIL O Reebetibbbittbisoteitetebibtebiiebidebisaieee PAG. T. 


i-a spus că până n'o ajunge acasă să nu deschidă 
pumnul. 

"Ninel a plecat veselă. Mergând însă nu se uita de 
cât la pumnul strâns închis, făcu un pas greşit şi... 
» bâldâbâc ! a căzut într'o groapă maare... 

Când s'a deşteptat, speriată s'a uitat împrejur, s'a 
recules şi-a adus aminte! Pumnul! Pumnul era 
încă strâns! Să-l deschidă ? 

La deschis cu frică mare. 

Era goli!!... Şi Ninel a început să plângă, strigând 
pe maica, de ciudă că fusese-aşa de crunt amăgită 


de blestematul cela de Spiriduş. 
ye Constanţa R. 

duri şi adăugă: Dacă Măria Voastră nu mă crede, 
n'aveţi decât să o cântăriţi . 

Impăratul făcu haz de răspunsul acesta, apoi îi 
puse a treia întrebare zicându-i: „Acum să-mi spui 
cât de adâncă este apa mărei ? 

— O aruncătură de piatră, răspunse repede de tot 
morarul”. 

Impăratul îl bătu prieteneşte pe umeri şi-i zise: 
„Acum înţeleg dece n'ai necazuri, fiindcă iai toate 
lucrurile pe partea lor veselă şi uşoară şi nu-ţi faci 
sânge rău“. 

La plecare, împăratul îi dărui morarului o pungă 
cu bani şi-l sfătui să se ţie toată viaţa de cuvintele 
ce scrisese pe poarta morii. 


——— DOC kn 
Marița era bolnavă şi fiindcă doctorul îi recoman- 
dase distracții, stăpână-sa îi spuse să se ducă la circ. 
„Ah! nu, doamnă, nu mă duc, mi sa spus că la 
circ este un cal savant, care la comandă se opreşte 
în faţa celei mai proaste persoane din public“. 


——— x ——— 


St. Prot. 

1) Un prieten ne învită 2) Mainainte o 
porneşte 
Să ne plimbe cu maşina Hăplişor pe Urechilă, 
Intră Frosa, întră Haplea, Merg cu dânsul să-l păzească 
Eu în brațe cu Hăplima. Nea Tănase şi Prostilă. 


2) Dar pe străzi e lume multă ai 4) La Băneasa când sajungem, 
„Măi Moş Nae, Haplea 'ntreabă: ` Valeu, Doamne, ce-am pățit, 
Aştia care stau şi cască, 3 Haplea — bate-l-ar norocul 


Sunt toți oameni fără treabă ?“ La șofer drept a sărit, 

5) Las’ pe mine, zice dânsul 
Să conduc eu voiniceşte“ 
Pân’ şoferul să-l oprească, 

Intr'o groapă ne trânteşte. 


imipimi, 

7) In sfârşit, scăpăm cu zile, 
Dar grozav de speriați, 
Rupţi la mâini, iar pe faţă 
Și pe nasuri zgâriați. 


9) Şi ne spune: „De mult sgomot, 
„Urechilă speriat, 
Ca nebun o ia la fugă 
Și-l trânteşte pe băiat“. 


6) Ţipă Frosa, urlă Ilaplea, 
Ţip şi eu şi cu Hăplina, 
Iar alături sfărâmată, 

Ruptă toată stă maşina. 

8) Hai pe jos acum acasă, 
Dar nu mergem multişor, 
Că'ntâlnim pe Nea Tănase. 
A câreŭ având pe Hăplişor. 

10 Dar să n'avem nici o grije, 
Că fu prins de Nea Prostilă, 
Il ajungem şi ne'ntoarcem, 
Noi pe jos, el pe-Urechilă. 
(Va urma) 

18) Cum oamenii buni ştiu să îndrepte 
răul făcut 


cerul Veveriţă, soţia sa jupâneasa Ruxandra 

şi ceilalţi oaspeţi erau în sala cea mare a 

casei de vânătoare, sală împodobită cu mare 

lux, după gustul din vremea aceea. Toţi pă- 

reţii erau acoperiţi cu covoare, pe cari ve- 

deai tesute cu o artă deosebită scene de vânătoare: 
vânători, câini, cai, cerbi şi mistreți. 

Culorile, deşi foarte vechi, nu-şi pierduseră ni- 
mic din frăgezimea şi vioiciunea lor. Mai cu seamă 
noaptea, după ce se aprindeau nenumăratele lumâ- 
nări de pe candelabrele de cristal, credeai că te gă- 
seşti într'o adevărată pădure. 

Bunul preot se dusese de mult la casa de vână- 
toare, unde toată lumea ascultase cu multă atenţie 
şi simpatie povestea lui despre Moş Ion și Marioara. 

Arătase ce sentimente nobile şi ce purtare cinstită 
avusese Moş Ion şi cum nici o clipă nu slăbise în- 
trînsul dragostea şi respectul pentru foştii săi stă- 
pâni, cari — zicea Moş Ion — înşelaţi numai de îm- 
prejurări ciudate şi de nepriceput, îl nedreptăţiseră 
aşa. de rău pe dânsul şi pe fiică-sa Marioara. 

Mai departe le vorbise de dragostea fără margini 
a Marioarei pentru tatăl ei, de îngrijirile ei devotate, 
de neobosita, ei hărnicie, de bunătatea, de răbdarea 
şi de modestia ei. La spusele acestea toţi cei de faţă 
aveau ochii plini de lacrimi, iar nobila jupâneasă 
Ruxandra plângea deabinelea. 

In momentul acesta, intră în sală duduia Ancuta, 
ținând cu o mână pe Marioara, iar în mâna cealaltă 
coşuleţul de flori. Toată lumea merse întru întâm- 
pinarea lor, iar Marioara fu primită în modul cel 
mai prietenos cu putinţă. 

Boerul Veveriţă o luă de mână şi-i zise: „Buna şi 
sărmana mea copilă, cât eşti de palidă şi slăbită! 
Purtarea noastră nechibzuită a făcut săţ-i pierzi cu- 
loarea obrajilor şi ca fruntea ta tânără să fie brăz- 
dată aşa de vreme de zbârcituri. lartă-ne! Vom face 
tot ce ne stă în putinţă, ca să-ţi recapeţi culoarea şi 
frăgezimea. obrajilor. Te-am alungat din casa în 
care te născuseşi ; află, însă, că începând de astăzi, 
casa aceea este proprietatea ta de veci. Şi casa şi gră- 
dina ce o înconjoară sunt pentru totdeauna ale tale 
şi îţi urez să le stăpâneşti sănătoasă”. 

La rândul său, jupâneasa Ruxandra îmbrăţişă cu 
toată dragostea pe Marioara, o acoperi cu sărutări, 
o numi „fiica sa” şi scoțând din deget strălucitul 
inel din pricina căruia Marioara avusese parte de 
atâtea suferinţi, îi grăi zicând: „Iubita mea copilă ! 

ADAPTARE pe N.BATZARIA 


Nevinovăţia şi virtutea ta sunt, ce-i drept, un giu- 
vaer mult mai preţios decât diamantul care strălu- 
ceşte pe inelul acesta. 

Totuşi, te rog să primeşti din parte-mi acest inel 
ca o slabă despăgubire a nedreptăţii ce am săvârşit 
faţă de tine şi ca o dovadă a dragostei de mamă ce-ţi 
port. Văd că nu ţi se potriveşte ca inel de mierasă. 
Insă, păstrează-l până în ziua în care vei avea nevoe 
să-ţi faci o zestre şi atunci eu ţi-l voi răscumpăra pe 
preţul lui adevărat”. 

Aşa vorbi jupâneasa Ruxandra şi puse în degetul 
Marioarei preţiosul inel. 


Lacrimile cele mai dulci curgeau din ochii Mari- 
oarei, așa cum cu puţin mai înainte curseseră lacri- 
mile cele mai amare. Era cu totul turburată de atâta 
bunătate; nu putea spune un singur cuvânt, ci 
plângea şi nu vroia să primească inelul. 

Insă unul din oaspeţi îi zise: „Primeşte, bună co- 
pilă, ceeace îţi dă generozitatea bogată. Dumnezeu a 
hărăzit boerului Veveriţă şi nobilei sale soţii bogății 
mari. A făcut însă ceva mai mult: i-a înzestrat cu o 
inimă bună, aşa ca să facă din bogăţia lor cea mai 
bună întrebuințare”. 

Jupâneasa Ruxandra îi întoarse vorba zicându-i : 
„Cuvintele acestea sunt cuvinte de măgulire pentru 
noi ; fapta mea nu este un act de generozitate. Am 
dat lumei un exemplu de cea mai strigătoare ne- 
dreptate, la care nu mă pot gândi decât cu ruşine 
şi durere. De aceea, liniştea noastră cere să îndrep- 
tăm, atât cât ne stă în putinţă, greşala săvârşită. Pre- 
cum vezi, nu facem altceva decât ne îndeplinim o 
datorie de dreptate“. 

Sărmana Marioara ţinea în mâna ei tremurătoa- 
re inelul, pe care îl scosese din deget. Işi aruncă 
ochii plini de lacrimi asupra preotului, ca şi cum 
vroia să-l întrebe ce trebue să facă. 


Preotul îi zise: „Da, Marioaro, păstrează inelul. 
Boerul Veveriţă şi nobila sa soţie sunt prea nobili, 
ca să primească a-l lua înapoi. Intâmplarea aceasta 
este o pildă extraordinară cum o bănuială, ce pare 
că e un fapt sigur, poate să ne ducă în greşală şi 
rătăcire. Aşa şi tu, copila mea, să vezi în inelul a- 
cesta un exemplu despre felul cum sufletele nobile 
ştiu să îndrepte un rău ce au făcut. Vezi că Dum- 
nezeu te răsplăteşte pentru dragostea ce ai arătat 
faţă de tatăl tău, căci Dumnezeu a promis o răs- 
plată frumoasă acelora cari îşi cinstesc cu adevărat 
pe părinţii lor. Primeşte, prin urmare, cu mulțumi- 
re bogațul dar ce ţi-se face şi deoarece în vremuri 
de nenorocire ai fost aşa de resemnată, blândă şi 


Da a aia 

răbdătoare, nu-ţi rămâne altceva de făcut decât ca şi 
acum, când îţi surâde fericirea, să fii tot aşa de re- 
cunoscătoare faţă de Dumnezeu şi binevoitoare şi 
modestă faţă de oameni“. 

Marioara îşi puse din nou inelul în deget, văr- 
sând lacrimi de recunoştinţă. 

Duduia Ancuţa, care, cu coşuleţul de flori în mâ- 
nă, stătea lângă Marioara, nu mai putea de bucu- 
rie, văzând purtarea aşa de nobilă şi de generoasă 
a părinţilor săi. Privirile ei îniăşurau pe Marioara 
în dragostea cea mai curată. Preotul care observa- 
se deseori privirile pline de invidie ale copiilor, 
când văd că părinţii lor se arată generoşi faţă de 


ânțarul şi leul 


Puiule, ai văzut țânțari? 
„Am văzut, îmi spui tu, dar 
n'am prins nici unul. Ştiu 
numai că m'au pişcat şi 
m'a durut rău de tot”. 

Aşa sunt ţânţarii, Puiu- 


YI ` 
T 
le: pişcă şi pişcătura lor e 
dureroasă. Şi ştii unde se 


găsesc mai mulţi țânțari ? 

9 Pe lângă apele stătătoare. 

Sunt aşa de mulţi, că pescarii şi alţi oameni, cari în 

timpul verei dorm afară, ţin toată noaptea focul a- 

prins, pentrucă ţânţarii nu se apropie de foc. Aşa se 
pot apăra oamenii de pişcăturile lor. 

Să mai ştii ceva, Puiule. 'Țânţarii nu numai că 
pişcă, dar deseori, pişcând, ne dau şi boală, ne dau 
friguri de cari nu e lesne să ne scăpăm. De aceea, e 
bine să ne ferim de dânșii şi să nu stăm prin locu- 
rile mlăştinoase şi cu ape stătătoare. 

Acum să-ţi spun şi o poveste cu un ţânţar. 

Ci-că odată murise leul bătrân, care era rege peste 
toate animalele, iar în locu-i venise ca rege fiul său, 
un leu tânăr şi voinic. Regele cel nou dăduse porun- 
că să vie toate animalele să i-se închine, aducându-i 
şi daruri. 

Veniră pe rând tigrii, elefanții, urşii, vulpile, ie- 
purii şi celelalte animale mari şi mici. Toate, afară de 
țânţar, care trimise leului vorbă printr'un fluture 
că el nu vrea să ştie de noul rege şi că nici nu-i 
pasă. 

„Cum? strigă leul foarte mâniat. O stârpitură de 


alţii, a fost foarte mişcat de bunătatea sinceră a 
Marioarei. 

„Dumnezeu, zise el, întorcându-se spre  boerul 
Veveriţă şi jupâneasa Ruxandra, să vă răsplăteas- 
că pentru dărnicia voastră faţă de o biată orfană şi 
să răspândească toată binecuvântarea Sa asupra 
fiicei voastre, care e însufleţită de sentimente tot 
aşa de nobile! Şi aşa va fi, căci tot ce dăm din a- 
verea noastră pământească peniru a uşura suferin- 
tele celor nevoiaşi, este spre binele şi folosul nos- 
tru. Şi nu vom fi răsplătiți numai aicea pe pământ, 
ci şi în viaţa de dincolo de mormânt vom fi răs- 
plătiţi în modul cel mai bogat”. 


(Va urma) 


țânţar cutează să se împotrivească puterei şi stăpâ- 
nirei mele ? Stai că-i arăt cine sunt eu“. 

Sı porni să-l caute şi să-l pedepsească. 

'Tânţarul, însă, îi eşi în drum şi-i zise: „Vrei să te 
iei la luptă cu mine ? Poftim să vedem care pe care!“ 

Leul se repezi şi întinse laba, ca să-l prindă şi să-l 
strivească. 


Dar poftim să prinzi aşa cu una cu două un tân- 
(ar. Sbură, învârtindu-se în jarul leului, apoi i-se 
lăsă drept în ureche, îl pişcă, iar se depărtă, îi se vå- 
ră în nas, îl pişcă şi acolo, îi se vâri în ochi, îl piş- 
că, sburând din nou, bătându-şi joc de leu şi de pu- 
terea lui. 


Leul sărea, dădea din coadă, îşi zbârlea coama şi 
răgea, de se îngrozeau oamenii şi toate fiarele pă- 
durei. 

Numai țânțarul nostru nu se speria şi nici nu fu- 
gea, ci pişca într'una şi apoi îşi râdea de leu. 

A ţinut lupta aceasta cam de dimineaţa până la 
prânz. Leul obosise rău de tot. Atunci fu nevoit să 
facă pace cu țânţarul şi să conşimtă ca tântarii să nu 
i-se închine şi să nu-l recunoască de rege şi stăpân. 
—— 00 3 00 ———— 


Ce face vinul în pahar? 

SĂ NU TE INCREZI IN PUNGAŞI 


ltfel, o păţeşti aşa cum a păţit-o jandarmul 
Niculae Stancu din comuna Răzeşti. 
Jandarmul Niculae Stancu era un om 
bun la suflet, drept şi iubit de oamenii în 
mijlocul cărora trăia, pentru că se purta 
blând şi cuviincios cu toată lumea. 

Era de vre-o şase ani în comuna Răzeşti şi în 
vremea aceasta nimeni nu se plânsese de dânsul. 

Pe de altă parte, adevărul este că Niculae Stan- 
cu nu prea avea mult de făcut. Camenii din comu- 
nă erau liniştiţi, căutându-şi fiecare de treaba sa. 
In zilele de sărbători îi vedeai mai mult la biseri- 
că şi mai puţin la cârciumă. 

De vre-o câteva luni încoace lucrurile se schim- 
baseră. In comună se ivise, venii cine ştie de unde, 
un hoţ foarte îndrăzneţ. Nu lăsa să treacă o noapte, 
fără să fure, fie o găină, fie un purcel, fie lucruri 
din casă. 

Bietul Niculae Stancu veghea toată noaptea, cu- 
treera satul ïn lung şi în lat, dar nu era chip să-l 
prindă pe păcătosul acela de hoţ. De necaz şi de 
multă alergătură, Niculae Stancu începuse să slă- 
bească, el care de felul său era gras şi durduliu. 

In sfârşit, norocul său cel bun îi ajută ca într'o 
seară, pe când hoţul intrase pe furig în curtea u- 
nui gospodar, ca să fure un purcel, Niculae Stan- 
cu îi băgă mâna în piept şi legăndu-l cobză, îl duce 
la primărie, unde îl închise ın beciu. A doua zi ur- 
ma să-l ducă la oraş, pentru ca acolo să fie judecat. 

De bucurie că hoţul i-a încăput pe mână, Nicu- 
lae Stancu, în potriva obiceiului său, stătu în seara 
aceea la cârciumă până noaptea târziu şi înghiţi un 
număr cam măricel de pahare de vin. Când se în- 
toarse acasă, nu prea îl ţineau picioarele. 


A doua zi era una din cele mai: calde zile din lu- 
na lui Cuptor. Niculae Stancu, care nu dormise de 
loc bine, se sculă cu capul greoiu şi cu trupul obo- 
sit şi moleşit. 

„Şi tocmai acum, îşi zise el, trebue să merg pe 
jos până la oraş, cale de 15 chilometri, ca. să-l duc 
pe blestematul acela de hoţ. N'am încotro, mai a- 
les că dacă las treaba pe mâine, se poate ca să fugă 
din beciul care nu e tocmai sigur”. 

Niculae Stancu avea însă şi o bicicletă. „Imi iau 
şi bicicleta se hotări el, după ce se gândi puţin. 
Merg cu hoţul pe jos până la oraș, iar la înapoere 
viu pe bicicletă, aşa că obosesc mai puţin”. 

Porniră cu hoţul pe drumul plin de praf. Soarele 
ardea cu putere. 

Merseră ei aşa ca vre-o patru chilometri, când de 
odată hoţul se opri şi dădu un țipăt de desperare. 
„Aoleu“, ce-am păţit! strigă el, mi-a căzut din bu- 
zunar o pungă în care îmi ţineam toţi banii. 

— Unde ţi-a căzut, mă? îl întrebă Niculae Stan- 
cu, ştergându-şi sudoarea, care îi curgea gârlă pe 
obraji. 

— Nu cred să-mi fi căzut departe, făcu hoţul, îmi 
pare chiar că am simţit, când mi-a căzut. „După a- 
ceea adăugă pe un ton plângător: „Te rog, fii aşa 
de bun şi hai să ne întoarcem, ca să o căutăm!“ 

— „Atâta îmi mai lipsea, îşi zise Jandarmul, care 
era o apă. Să fac de două ori aceiaş drum!“ 

Cu toate acestea, bun la suflet cum era, avu milă 
de hoţ şi se întoarse, privind po Jos în căutarea u- 
nei pungi, care — fie vorba intre noi — n'a existat 
niciodată. 

Făcură ei aşa drum de un chmilometru, când a- 
jungând la umbra unui stejar, jJandarmul se trânti 
jos şi zise: 

„Omule, nu mai pot!“ 

— „Dacă-i aşa, îi zise hoţul cu aerul unui om, 
care îţi doreşte binele, uite ce putem face: Dă-mi 
bicicleta, ca să merg mai iute pe ea şi să-mi caut 
punga, iar d-ta aşteaptă-mă aicea, odihnindu-te la 
umbra stejarului“. 

Niculae Stancu primi — şi chiar cu oarecare 
mulţumire — propunerea hoţului, care îl scutea de 
atâta osteneală şi-i dete biciclela, iar el se întinse 
la umbra răcoritoare a stejarului. 

Dar întinzându-se, ochii îi se închiseră dela sine 
şi Niculae Stancu îi trase un pui de somn, care ți- 
nu până în după amiaza zile. aceleia. Când se trezi 
din somn, se simţi mai uşor şi odihnit. 

Toate bune, dar unde e hojul şi bicicleta ? Nicu- 
lae Stancu îl chemă, strigă, îl căută de jur împre- 
. jur, dar nu găsi o urmă de hoţ sau de bicicletă. Işi 
dădu atunci seama că făcuse foarte rău, încrezân- 
du-se în cuvintele mincinoase ale hoţului, decât era 
prea târziu. 3 

Hoţul fugise şi fuge până in ziua de astăzi. 

Vintilă Bratu 


————— Doe A eee 


CIREŞELE 


o zi frumoasă de vară caldă, liniştită. Livada 

i de cireşe râde de podoaba ei cea roşie... Ci- 

es reşele coapte te strigă de după frunzele 

verzi ! Sunt aşa de frumoase şi răcoritoare ! 

Portiţa dela fundul livezei e uşor închisă 

şi casa bătrânească cu câinele cel rău e de partea 
cealaltă. 

E mult până la dânsa! Pe drum lângă portiţă, 
vorbesc doi copilaşi. Fetiţa, cu părul castaniu şi o- 
chii căprui e de vreo 8 ani; iar băeţelul, cu părul 
ruginiu şi ochii verzi-gri, e de 10 ani. Privirile lor 
repezi se îndreaptă spre cireşele dulci şi multe. 

— „„Tinico, e uşor de deschis portiţa, care e abea 
înţinată !” 

— „Titi, ce sete mi-e şi uite cum cireşii vor să în- 
tindă crengile împodobite peste gard par'că.ne chia- 
mă! Aş mânca măcar una!” 

Băiatul sta la îndoială puţin. 

Fetiţa deschide timidă portita pe jumătate nu- 
mai |... 

In tăcerea, liniştită de după amiază de vară toate 
dorm... 

— „Nu se supără stăpânii, căci sunt cireşe aşa de 
multe „şi ei sunt vecinii noştri aşa de buni!” zise 
fetiţa. 

„Noi am cere cireşe, dacă am vedea pe cineva”, 
adăugă băiatul. 

Apoi fiindcă nimeni nu venea şi cireşele erau 
tare dulci, băiatul sa suit în copac, a cules foarte 
multe cireşe şi mânca cu mult gust, iar fetiţa cu- 
legea ploaia de cireşe trimisă de fratele ei, râzând 
de bucurie. 


După ce s'au săturat, au plecat bucuroşi şi îmbel- 
şugaţi. 

Nimeni nu ştia greşala lor ; şi ei n'o credeau prea 
mare. 


Seara sau culcat veseli. In timpul nopţei au visat 
fiecare ceva îngrozitor |... 

Fetiţa vedea cum fiecare cireaşă, din ploaia, ce că- 
dea asupra capului ei, se făcea un vermişor mic de 
tot, aşa cum văzuse ea unul la o cireaşă. 

Acesta creştea, creştea şi o muşca de cap, ochişori, 
faţă, guriţă, limbă, peste tot şi avea dureri şi o frică 
îngrozitoare. Erau aşa de mulţi vermişori! Suferea 
aşa de mult! Astfel se chinui toată noaptea. 

Titi, cel voinic, înghiţea la cireşele de pe crengile, 
ce se clătinau, să-l arunce jos la fiecare cireaşă şi se 
îneca de amăreala lor... Se lupta cu ambele mâini 
şi era doborit. Suferea şi el aşa de mult! In zori, el 
se trezi asudat. 

— Dimineaţa, când şi-au spus visul, sau dus a- 
mândoi la livada cu cireşe, au spus stăpânului ei, 
greşala lor, care i-a iertat şi le-a dat cireşe dulci, 
care nu le-au mai făcut vise urâte... 


Cea mai grozavă pedeapsă a faptelor noastre este 
pedeapsa ce-o avem prin noi singuri, decât aceea de 
la, alţii. 

£ Mia Dan 


e eea ama 


/ 

Intr'o deschizătură din stâncile mărei — în Iulie 


area se retrăsese departe. Ultimele valuri 
ale re/luzului clocoteau încetişor la mal, în 

v cel mai liniştit şi nevinovat murmur, ca şi 
cum nici odată nu sar mai sparge în spu- 
mă furioasă. 

Dealungul nisipului, sub soarele arzător de Iulie, 
doi crabi (raci de mare) mici şi verzi, rătăceau în că- 
utarea unui adăpost. 

„Ce obosit sunt !? zise unul. 

„Şi eu” adaogă al doilea. 


Chiar în clipa aceea zăriră nişte stânci înaintate în 
mare, tocmai unde se retrăsese apa, care părură mi- 
cilor nevoiaşi doritori de odihnă locul cel mai potri- 
vit pentru un adăpost. Invioraţi la gândul acesta, zo- 
riră cu puteri nouă şi ajunseră la cea mai îndepăr- 
tată ; se opriră încântați într'o deschizătură singu- 
ratică, strâns înconjurată de stânci. Pe pietre stăteau 
agățate ciorchini de alge (nişte plante care cresc în 
mare) verzi sub care crabi; socotiră că la nevoe s'ar 
putea ascunde. 


„Ce bine, ziseră ei, nimeni n'ar putea să ne gă- > 


sească sub algele verzi”. 

Astfel asiguraţi ca adevăraţi înţelepţi cari pe teren 
necunoscut, pregătesc întâi apărarea, îşi propuseră 
să inspecteze noul lor domeniu. 

„lată flori ! exclamară ei, când văzură anemonele... 
nişte fiinţe drăguţe, multicolore. 


„Mulţumim, dar noi nu suntem flori, suntem chiar 
fiinţe vii“, răspunse cam supărată o anemonă, retră- 
gându-se cu iuţeală în ea însăşi şi devenind o massă 
informă, numai colorată. 

Cum noii veniţi nu doreau să înceapă cu ceartă, 
se grăbiră să zică: „Vă cerem iertare. Auzisem că flo- 
rile sunt lucruri drăgălaşe şi de aceea am crezut că 
şi voi sunteţi flori. Voi creşteţi din stânci ?“ 

Anemona era aproape împăcată. Deschizându-se 
iar, răspunse: 

„Nu, numai ne sprijinim pe ele“. 

Pe când anemona vorbea, micii crabi se uitau cu 
nespusă mirare unul la altul. 

„Ce inseamnă mirarea'voastră ?” întrebă anemona. 

— „Cum puteţi să vă închideţi şi să vă deschideţi” 
întrebară ei intr'o suflare. 

— „Oh, foarte simplu, se mândri anemona. Vedeţi 
tentaculele mele ? Le vedeţi ? 

— „D...a, răspunseră crabii nedumiriţi. 

„Nu vă cred, zise ea. Copii, e mai bine să spuneti 
totdeauna adevărul. Uitaţi-vă! Eu am multe nenu- 
mărate tuburi mici, sau braţe — astea sunt tenta- 
cule, continuă anemona, mişcându-le şi legănându- 
le spre a-i convinge. Când le ţinem pline cu apă, noi 
părem umflate — adică deschise cum aţi zis voi. Pe 
urmă, dacă vrem, deschidem dintr'odată vârfurile 
tentaculelor şi strângându-ne iar, împingem apa 
afară — adică ne închidem şi rămânem o massă co- 
lorată fără formă”. 

— „Ce curios! zise un crab. Dacă aveţi aşa multe 
guri, cum ştiţi cu care să mâncaţi ?” 

— „lar greşiţi! gura mea, una singură e în mij- 
loc. cu tentaculele noi numai ne prindem hrana... vă 
sfătuesc, însă, să nu vă uitaţi prea de aproape că s'ar 
putea să vă mâncăm pe amândoi”. 

— 0... oh!” esclamară crabii, retrăgându-se la o 
distanţă respectuoasă. 

— „Şi — ştiţi ? îi mai sperie anemona, că deşi pă- 
rem moi şi neputincioase, putem oricând omori peşti- 
şorii cari se rătăcesc prin tentaculele noastre, cu un 
fluid otrăvitor pe care-l conţinem”. 

— 0... oh ! exclamară din nou crabii — şi gândi- 
tori, îşi urmară drumul mai departe. 

„Ce poate fi asta ?” grăiră ei oprindu-se să se uite 
la nişte obiecte ciudate în formă de stea. 

O crevetă (rac mic de mare) - străvezie, 
cum e nisipul, sosi la timp s'audă întrebarea lor. 

„Este un peşte stea-mort. Un asteroid. 

— „Şi, întrebară crabii, cele cinci braţe sunt ten- 
tacule ? i 

— „Nu. Sunt raze — dar raze care au şi ghimpi. 
Uite şi gura — e în mijloc”. 

Crabii se întovărăşiră cu prietenoasa crevată care 
îi învăţă multe lucruri despre peşti. 

„Ştiţi, oare, întrebă ea, dece peştii au spatele de 


roşiatică,: 


E 


e 


p 


TOT. 
> 

o culoare mai închisă, iar pe burtă sunt mai albaştri? 
Ca să nu fie văzuţi nici de deasupra nici de dede- 
subt, răspunse tot învăţata crevetă. Sunt acoperiţi cu. 
solzi. La unii, solzii sunt aşezaţi ca şindrila pe aco- 
perişul caselor de ţară ; la alţii sunt aşezaţi muche 
lângă muche şi la mulţi alţii, sunt răspândiţi nere- 
gulat pe piele. Peştii nau plămâni. ei respiră prin 
bronchile dela cap, cari sunt sub urechi ca un gri- 
laj. Dacă aţi încerca să lăsaţi apa să pătrundă prin 
ele, peștele s'ar îneca — într'adevăr. : 

„Şi, urmă creveta, le-aţi văzut coada? 

Cu ajutorul ei, peştii se pot mişca înainte. Aripile 
sau părechea de înnotătoare de dinainte şi cea dina- 
poi îi ajută să se mişte pe lături — adică pe dreapta 
şi pe stânga — iar cele de pe spate şi de dedesupt 
îi ajută să se păstreze în echilibru’. 

GERNASSSEESRDERDB 


In momentul acela, singuraticul refugiu fu turbu- 
rat de o pereche de picioare omenești. 

„Ce sunt lucrurile astea îngrozitoare ?” strigă unul 
din crabi — pe când cel de al doilea, mai viteaz, se 
agăţă de un picior şi o anemonă de altul suflând din 
tentacule fluidul veninos. 

Micile picioruşe se retraseră de acolo mai repede 
decât intraseră. 

„Vai, dragă! m'a ciupit ceva de degetele dela pi- 
cior — săracele ! se auzi o voce plângătoare, şi la cel- 
lalt picior e o parte roşie şi umiflată. Ce monstru m'o 
fi muşcat ?” Viteazul crab şi şireata anemona râseră 
— pentru că es știau. Zelda 

kane 

Ce nu şade în cui? 

(mo) 


HALDRAM CEL CRUD 


— Poveste arabă — 


Acum o mie patru sute de ani, domnea în Arabia 
un sultan vestit, anume Haldram cel Crud, numit 
astfel din pricina cruzimilor şi făr'de legilor ce să- 
vârşea. 

Sultanul acesta obicinuia foarte des să îmbrace 
strae de om de rând ca să nu fie recunoscut de ni- 
meni şi în felul acesta străbătea ţinuturile împără- 
tiei sale, căutând pricină şi pedepsind crunt pe cei 
cari după greşitele lui păreri, erau vinovaţi. 

Intr'o zi pe când se afla într'un han, văzu un biet 
Arab, intră în vorbă cu el şi-l întrebă: 

„Ai auzit vreodată de omul cel mai temut din tot 
imperiul, de Haldram cel Crud despre care se vor- 
beşte- aşa de mult ?“ 

Arabul răspunse : 

„Califul Haldram nu e un om, ci un suflet de ti- 
gru, un tiran sângeros, nesuferit şi urât de tot po- 
porul său“... 

— Şi pentruce toate acestea ?“ întrebă Haldram 
cu o furie abia stăpânită. 


„Fiindcă o săvârşit atâtea nelegiuiri, încât râul 


Tabar e roşu şi geme de sângele nevinovat al su- 
puşilor săi. Chiar cea mai mică cruzime a lui i-ar 
fi deajuns să-l condamne la moarte şi să fie spân- 
zurat fără pic de milă. 

— Vai văzut vreodată la faţă ? 

— Nu, niciodată! Şi nici nu doresc să-l văd, căci 
făptura lui mă scârbeşte. 
„_— Aşa !? isbucni Haldram nebun de furie, priveş- 
te-mă bine, nenorocitule! Sultanul Haldram se află 
înaintea ochilor tăi! 

— Dar tu, la rândul tău, ştii cine sunt eu ? răs- 
punse Arabul întro clipită cu cel mai mare sânge 
rece. 


— Nu! à 
— Atunci ia bine seama! Fac parte din familia 


Zuhar ai cărei urmaşi sunt nebuni câte o zi pe fie- 
care an! Ziua nebuniei mele e chiar astăzi! Păzeş- 
te-ţi bine pielea !“ 

Inaintea unei isteţimi aşa de mari, Haldram su- 
râse şi se îndepărtă, fără să-şi pedepsească supusul. 
A doua zi, Arabul cel isteţ, fu chemat la curtea Ca- 
litului — care de atunci 'nainte o luă pe calea cea 
dreaptă — şi numit Mare Vizir, ca răsplată pentru 

© „VANITOASA“ 


— Prelucrare —. 


Geta era o fetiţă de vre-o 6 ani. Părinţii ei erau 
foarte bogaţi, încât Geta era îmbrăcată luxos întot- 
deauna şi deasemeni întotdeauna poftele îi erau în- 
deplinite. 


In loc de Geta, celelalte fete de vârsta ei îi ziceau" 


“vanitoasa” — adică, voiau să-i zică astfel că e plină 
de îngâmfare, de mândrie deşeartă. Şi de unde ve- 
nea acest nume ? Venea de acolo, că, de câte ori cele- 
lalte fete o invitau la joc, Geta nu voia să vină şi în 
schimb le răspundea cu fel de fel de vorbe jigni- 
toare. i 

Şi de unde-i venea această mândrie fără rost ? 
împrumuta 
bani, familia unui prinţ scăpătat, care avea nevoe de 
bani mulţi pentru a-şi întreţine toate cele trebuin- 
cioase podoabelor şi serbărilor ce se dedeau la curtea 
regală. d 

Aşa stând lucrurile, Geta -era mai în fiecare zi cu 
copiii prinţului, încât pentru ea ceilalţi copii erau 
socotiți „mojici de jos”. Când se gândea Geta că ea 
e de casa unui prinţ şi că acolo nu se joacă decât 
cu copii din cele mai înalte familii nobile, se sim- 
tea că-i vine greu să mai bage în seamă pe fostele ei 
prietene din preajmă-i. Jucăriile şi prăjiturile de 
acolo nici odată nu le putea găsi la aceste prietene 
care nici gând să fi mâncat ca Geta. 

Dar pe neprevăzute, veni o zi când tatăl Getei să- 


răci. Şi-atuncea prinţul nemai având nevoe de el, n'o' 


mai primi pe Geta'n casa lui. 

Trecură multe zile de tristeţe. Orcât, ea tot simţea 
nevoia să se joace. Dar când vedea pe fostele prie- 
tene, pe care odinioară le privea cu atâta îngâmiare, 
nu mai avea curajul să vină acum între ele şi mâh- 
nită sta deoparte când acestea se jucau. 

Văzând-o mereu stând aşa, una din prietene o în- 
trebă ce i sa întâmplat. Şi Geta îi spuse, totul. Au- 
zind şi celelalte tovarăşe de aceasta, o luară cu toate 
în mijlocul lor şi de atunci Geta se vindecă de în- 
gâmfarea ei seacă şi scăpă şi de porecla de „vani- 
toasă”. 

st. C, 


—— 


Cereţi pretutindeni PA 
„Haplea— Păţănii şi năzdrăvšănii” 


Ediţia a Il-a Preţul, Lei 50 


Ce conţine noua carte „EVR EICA au 


Conţine cele mai frumoase povestiri ale vestitului 
scriitor ANDERSEN, bogat ilustrate și cu o splendidă 
copertă în culori. Lei 30, la toate librăriile. 


întotdeauna cu _ 


. de cuviinţă 

` DE VORBĂ CU CITITORII . 


V. Gh.-Br.— „Tocul şi penița“. Dragul meu, «săptămâni» 
nu poate rima cu «duşmănii» şi nici «cerneală» cu «câlimară», - 
Fabula e un gen destul: de greu. Trebue să intereseze prin 
noutatea subiectului şi să atragă prin conciziunea formei, prin 
puterea versurilor,  . : a Gt 

P. P. W.-Chişinău.— «Stejarul și trestia». Se vede că nu 
urmăriți regulat cele ce scriem la rubrica aceasta. Altfel, ați fi 
văzut că am soris de nenumărate ori să nu mı se trimită bu- 
căți.hidte sau traduse din cărţile de școală, de oarece bucățile 
acestea sunt în genere cunoscute de cititorii noştri. 

l. Găr.-Loco - Ne ai trimis spre publicare două anecdote, 
însă ai tăcut două greşeh. Prima că mai arătat din ce carte 
le ai luat, iar noi ne-am plictisit tot spunând că nu e deajuns 
să se zică le traduceri «traduse din limha franceză sau ger- 
mană», ci să pi)se dea şi titlul cărţii, precum şi numele auto- 
rului după care s'a făcut traducerea. : í 

A doua greşeală e că în prima anecdotă vorbeşti despre per- 
soane, pe cari tinerii noștri cititori n'au aflat încă. 


——— = kn 
O greşală a unor colaboratori 


Sunt unii colaboratori, cari ne trimit spre publicare 
bucăţi traduse din diferite reviste străine, crezând că 
dacă o bucată oarecare e luată dintr'o revistă străină, 
ea este nu se poate mai bună şi mai potrivită. 

Colaboratorii aceştia se înşeală. Dacă e adevărat 
că la popoare mai mari şi cu o cultură mai veche de 
cât cultura poporului român găsim lucrări de mare 
valoare, aceasta nu înseamnă că tot ce scriu străinii 
şi tot ce e scris de oricare străin este desăvârşit. Ală- 
turi de scriitori de talent, sunt şi la dânşii începători 
sau oameni puţin pricepuţi în arta scrisului 

De aceea nu e bine să cădem în admiraţe faţă de 
orice tipăritură într'o limbă străină. 7 

Al doilea. In ce priveşte publicațiile pentru copii şi 
tineret, sunt anume lucruri privitoare la trecutul său, 
la viaţa unui popor, dar cari nu se potrivesc pentru 
alt popor sau nu-l interesează. De exemplu, pe citito- 
rii noştri îi interesează puţin toate anecdotele despre 
cutare rege străin sau despre cutare om mai mult 
sau mai puţin cunoscut la noi. 

Incă ceva. A traduce bine. dintr'o limbă străină în 
limba română e mult mai greu de cum îşi închipuesc 
mulţi dintre noi. Mai ales a face o bună traducere din 
limba franceză. Fiecare limbă îşi are ceeace se nu- 
meşte „geniul ei“, adică felul ei deosebit de construc- 
ție a frazelor, expresiunile ei particulare, nuanțele ei 


aceasta tinerii îcnepători, când traduc 
; DIRECȚIUNEA 


Să nu uite 
din limba franceză.. 


Tăcere 
De e frig, sau de e cald 
Am o singură plăcere; S 
Cumpăr un pachet „SUCHARD” 
Savurându-l în tăcere. 


Citiţi și răspândiţi ; 
„DIMINEAŢA COPIILOR” 


Atelierele „ADEVERUL“ S. A. 


„îi dop 25 aia iat 

Cine a descoperit „binoclul'“. 


Aşa ne întreabă cititorul nostru Gavr. Ard.. dela 
Lupeni. 

Răspundem că vestitul astronom italian Galileu 
este cel dintâiu care cu ăjutorul unui telescop fabri- 
cat de el pe la anul 1600 a observat soarele şi plane- 
tele, descoperind inelul lui Saturn, observând petele 


din soare, studiind Calea Laptelui, etc. Telescopul 


făcut de Galileu mărea de 30 de ori, ceeace este o 
jucărie pe lângă puternicele telescoape astronomice 
de astăzi. 

Insă, primul inventator al telescopului astrono- 
mic este socotit matematicianul englez Leonard Dig- 
ges, care a murit în anul 1571. 

Cât despre binoclu! propriu zis, aşa cum îl avem 
astăzi, el a fost fabricat mult mai târziu, fiind o 
perfecţionare a instrumentelor de optică. 

In ce priveşte modul cel mai bun de a curăţi sti- 
clele dela un binoclu, cititorul de mai sus, care nu 
face întrebarea aceasta, n'are decât să întrebe la un 
magazin unde se vând intsrumente de optică şi de 
unde poate căpăta lămuririle şi sfaturile necesare. 


Tot știnţa și religia. 


Iarăşi ni se pun întrebări în chestiunea pretinsei 
contradicții ce ar fi între ştiinţă şi religie. Spunem 
din nou că e o pretenţie prea mare şi prea timpu- 
rie din partea copiilor, ca să cunoască şi să adân- 
cească probleme aşa de vaste şi mai ales este o 
greşită închipuire aceea că ei au şi găsit contraziceri 
între ştiinţă şi religie, la o vârstă când ştiu prea pu- 
ţin şi de una şi de alta. 

In adevăr, cei cari ne scriu că: „știința zice 
aşa şi religia spune într'altfel“ nu ne conving de loc 
cum că ei ar fi citit şi adâncit cine ştie ce opere 
ştiinţifice sau că au studiat şi înţeles cum se cade 
scrierile sfinte. 

Spunând vorbe mari, cari nu se bazează pe studii 
serios făcute, arată că au într'înşii un sentiment de 
lăudăroşie, pe care noi am dori să-l vedem înlocuit 
printr'un sentiment de o modestie mai mare. 


Când a apărut omul pe pământ? 


lată, avem înaintea noastră o cartă poştală, trimi- 
să de cititorul nostru Sc. A. R. dela Craiova. 

Carta poştală de care am pomenit începe aşa: 
„Cum se explică contrazicerea Bibliei cu ştiinţa a- 
supra timpului când a apărut omul pe pământ ?” 


Şi cititorul nostru ne lămureşte că, după Biblie, o- 
mul a fost făcut de Dumnezeu acum vreo 7 mii de 
ani, pe când ştiinţa (după Ward) spune că omul a 
apărut pe pamânt acum 390 de mii de ani. 

Răspundem. Intâiu. Dacă d. Ward spune întrun 
fel, alţi învăţaţi spun într'alt fel. Oamenii de $tiinţă, 
prin urmare, nu sunt înţeleşi între ei asupra tim- 
pului când a apărut omul pe pământ. Aşa dar, spu- 
sele lor nu sunt adevăruri stabilite, ci păreri perso- 
nale, cari se schimbă. r 

Al doilea. Savanți serioşi din zilele noastre recu- 
nosc că sistemul de creațiune a lumei, aşa după 
cum e arătat în Biblie, este cel adevărat, potrivin- 
du-se cu cercetările științei. 

Al treilea.. Pentru ca să înţelegi Biblia, aşa cum 
trebue, e nevoe să ai o pregătire specială, să posezi 
o cultură serioasă. 

Al patrulea. Să nu se uite că Biblia nu este un tra- 
tat de ştiinţă, ci o carte cuprinzând eternele adevă- 
ruri dumnezeieşti şi precepte pentru o viaţă mai 
bună, mai morală. 


Când a fost făcut soarele și pământul? 


E întrebarea aceluiaş cititor, care şi aci găseşte o 
contrazicere între cele ce spune Biblia şi teoria lui 
Laplace, care zice că soarelui şi pământului le-au 
trebuit milioane de ani, ca să capete forma lor de 
astăzi. 

Ei bine, admițând că Laplace are dreptate, acea- 
sta nu înseamnă că ce spune Biblia nu este exact. 
Adevărul este că Dumnezeu a făcut materia, prima 
materie din care se compune Universul. Mai târziu, 
în virtutea unor legi naturale, materia aceasta a 
luat diferite forme, adică a dat naştere milioanelor 
de corpuri cereşti, -printre cari sunt soarele, pămân- 
tul, luna, etc., etc. 

Să nu se uite marele adevăr că din nimic nu se 
creiază nimic şi că tot ce vedem şi tot ce nu putem 
vedea este opera unei Fiinţe eterne, este opera lui 
Dumnezeu. 
moansaa 


Cereţi la toate librăriile: 

„MIEREA BABEI“ 


De demult, pe când intrase 
Ruşiin Țara Românească, 
Câţiva Ruşi — calici din fire — 
Au pornit să găzduiască, 

— După 'ndemnul altora, — 

La o babă prea sgârcită, 
Care-avea o groază de miere... 
Şi-o ținea în pod pitită... 


Ruşii — ce ştiau de miere 

Dela alții ce le-a spus, — 

Cum ajunse, — au râs de gazdă 
Și-au pornit spre pod în sus... 
Baba sta 'nlemnită jos... 

Ruşii catăn pod ca hofi, 

Dau de miere şi ca lupii 

Să mănânce "ncep cu toții... 


Baba 'ncepe s'aolească 

Si să facă mare gură 

Şi nu-şi mai găsea astâmpăr 
Pe întreaga bătătură... 


— „Dobre, babo, dobre, dobre“, 
Strigau Ruşiin limba lor... 
(Pe Ruseşte: bună-i babo). 
Şi mâncau tot mai cu zor... 


Baba 'ndată ce-i aude, 

Strigă către pod în sus: 

— Dar-ar boala 'n naşul Dobre, 
„Ştiam eu că el va spus“... 


de Zaharia George Buruiană 


—— — 000 00 ———— 

Scrisoare pentru Haplea 


Scump şi prea iubite Hapleo, 
Când îți scriu aceste rânduri 
Vei fi, poate, 'n vreo plimbare 
Cu iubiții tăi prieteni, 

Cu copii 'n cârduri, cârduri... 


Vei fi admirând, desigur, 
In măreața Capitală 
Casele cu vârfuri 'nalte 
Și pe străzile-asfaltate, 
Poate, treci cu mare fală... 


Ce faci tu nu pol să ştiu, 

Te răsfeți în vre-o maşină, 

Poate chiar te plimbi pe jos. 
d Pentru asta, însă, Hapleo, 

Buzunarul e de vină... 


De atâta mers se poate 
Să fii mort de oboseală 
De, aşa sentâmplă-atuncia 
Când voieşti să vizitezi 

O măreaţă Capitală... 


Peste patru zile-acolo 
Voi veni şi eu, se pare. 
Până-atuncia, dragă Hapleo, 
Tie şi la 'ntreaga ceată 
Vă trimit o salutare... 
Neculai Gh. Mihăescu 
— e k 

Prelucrare de ALI-BABA 


şa ii zice micului Ionel toată lumea. 
Când începe povestea de faţă, Ionel era în 
vârstă de şase ani. Un copil mic, dar un 
copil bun, drăguţ şi foarte ascultător. Din 
vorba lui Moş Ghiţă nu eşea niciodată. Iar 
Moş Ghiță era tatăl micului Ionel. Tată, dar nu un 
tată adevărat, cum o să vedem puţin mai încolo. 

Moş Ghiţă şi Ionel locuiau într'o colibă dela mar- 
ginea unui lac şi foarte departe de alte locuinţe. 
Până la satul cel mai apropiat era un drum de vreo 
două ore. 

Moş Ghiţă era pescar, aşa că îşi petrecea toată 
ziua, ba uneori şi o parte din noapte pe apa lacului. 
In vremea aceasta micul Ionel stătea la colibă sin- 
gur singurel. Insă nu plângea şi nici nu ştia ce este 
teama. 

Dar într'o seară de toamnă, Moş Ghiţă se întoarse 
la colibă bolnav şi abia ţinându-se pe picioare. „Io- 
nele, îi zise el băiatului, văd că mi-se apropie cea- 
sul morţii. Mor cu durerea în suflet că te las singur 
pe lume la o vârstă aşa de mică. Dar a sosit şi ora, 
ca să-ţi desvăluiesc o taină, pe care nu o ştii. 

Află, aşa dar, că nu-ţi sunt tată adevărat. Când 
nu împliniseşi încă doi ani, te-a adus aicea într'o 
seară un cavaler, care mi te-a încredinţat spunân- 
du-mi : „Ai grije de el, până ce mă întorc să-l iau“. 
Cavalerul acela n'a mai venit. Mai află că în dulap 
am încuiat hăinuţa ce purtai atunci şi un lănţişor 
de aur ce aveai la gât. Sunt la locul unde le-am 
pus. Şi acum, rămâi cu bine şi Dumnezeu să-ţi fie 
într'ajutor'. 

Moş Ghiţă muri şi fu înmormântat de către pes- 

carii din împrejurimi. Rămas singur, micul Ionel se 
aşeză la marginea lacului şi începu să plângă cu la- 
crimi amare. Şi iată că din lac îşi scoase capul o fe- 
meie, — o nimiă tânără şi de toată frumuseţea. 
„Șlerge-ţi lacrimile şi vino la palatul meu din fun- 
dul lacului, că n'o să-ţi meargă rău“. 

Aşa îi vorbi frumoasa nimfă, care, lovind cu un 
băț, despărţi apa în două. Ionel văzu atunci o scară 
ale cărei trepte erau de marmoră şi duceau până "n 
fundul apei. Fără să stea mult pe gânduri, băiatul 
se cobori pe scara aceasta, iar nimfa îl ţinea de mâ- 
nă. Aşa ajunseră ei până la un palat, făcut tot din 
cristal şi frumos cum nu se mai văzuse un al doilea 
pe pământ. 

„Palatul acesta, îi zise nimfa, este locuinţa mea şi 
de azi încolo şi locuinţa ta. Intr'insul vei găsi tot 
ce-|i trebue şi lot ce îţi doreşte sufletul“. 

Nimfa luă apoi o harpă de sidef, împodobită cu tot 
felul de pietre preţioase. Şi începu să cânte din har- 
pă un cântec frumos şi măreț, că toţi peştii şi toate 
celelalte vietăţi din lac alergară în jurul palatului 
de cristal ca să asculte şi să se deslăteze. 

In toate zilele nimfa îi dădea lui Ionel lecţie de 
harpă. In curând Ionel cânta tot aşa de bine ca şi 
dânsa. Şi mai învăţă băiatul să inoate ca un peşte şi 
să stea ceasuri întregi în apă. 

An de an, Ionel creştea, făcându-se un băiat chi- 
peş şi voinic. Dela o vreme încoace, însă, era me- 
reu dus pe gânduri. „Ce ai? ce doreşti ?” îl întrebă 
nimfa îngrijorată. 

„Mi-e dor de pământ şi de lumea de acolo“, îi 
răspunse Ionel oltând. 


Iar nimfa îşi şterse două lacrimi ce i-se prelin- 

geau pe obrajii trandafirii şi-i zise: „Da, ştiam că 
n'o să poţi sta toată viala în fundul apei. Du-te, aşa 
dar, sus pe pământ şi ia şi harpa aceasta ca amin- 
lire din partea mea“. 

Ionel luă harpa, îşi luă rămas bun de la nimfă şi 
eşi deasupra apei. Merse el pe pământ o bucată de 
vreme, când iată că fu întâmpinat de un grup de 
oşteni călări. 

Căpetenia acestor oşteni, văzându-l cât e de chipeş 
şi de voinic, îi grăi zicându-i: „N'ai vrea să fii şi tu 
oştean, un cavaler, căci e păcat ca un flăcău ca tine 
să rămâie un biet cântăreţ din harpă ?“ 

— „Vreau cu plăcere“, îi răspunse Ionel. 

Şi iată-l pe Ionel în slujbă ostăşească, în care a- 
rălă multă pricepere şi un curaj de care se mirau 
chiar oștenii îmbătrâniţi în lupte şi războaie. Ni- 
meni nu putea călări mai bine ca dânsul, nimeni nu 
putea să mânuiască sabia şi lancea cu atâta înde- 
mânare. 

De aceea, căpetenia oştenilor călări îi zise: „Flă- 
căule, du-te să intri în slujba regelui, căci acolo e 
pentru tine“. 

Ionel porni la palatul regelui, înarmat până 'n 
dinţi, dar luând pe deasupra şi harpa. Când sosi a- 
colo, era seara târziu, iar paznicii nu vroiau să-i 
deschidă porţile palatului. 

Văzând aceasta, Ionel descălecă, îşi înstrună har- 
pa şi începu să cânte dintr'insa. Şi ce să vezi, fär- 
tate? Se sculară din pat şi din somn şi alergară la 
fereastră regele şi regina şi fiica lor Domnița Miri- 
na, cea mai frumoasă Domniţă din câte trăiau pe 
vremea, aceea. lişiră şi ascultau vrăjiţi şi fermecaţi 
frumusejea de cântec ce cânta Ionel din harpa dă- 
ruită de nimfa lacului. - 

Iar Domnița Mirina se întoarse spre părinţii săi 
şi le zise: „Rogu-vă, luaţi-l la palat pe tânărul acesta, 
şi spuneţi-i să mă înveţe şi pe mine să cânt din 
harpă“. 

De atunci Ionel se făcu profesorul de harpă al 
Domniței, un profesor de care Mirina era aşa de 
mulţumită, că nu putea să lase să treacă o zi fără 
să-l vadă şi fără să stea ceasuri întregi împreună. 

Dar sosi vremea ca frumoasa Domniţă să fie mă- 
Titată. O cereau în căsătorie feciori de împărați pu- 
ternici. 

Părinţii săi o tot zoreau să aleagă pe unul din- 
ir 'inşii. Intro zi, însă, Domnița Mirina le zise răs- 
picat: „Mi l-am ales: ori mă măritaţi după Ionel, 
or de unde nu, eu după altul nu mă mărit. 

— „Să te mărit după un păcătos de cântăreţ! stri- 
gă regele mâniat foc. Mai bine te dau câinilor să te 
sfâşie !“ 

Şi regele porunci ca Ionel să fie isgonit de la pa- 
Jat chiar în clipa aceea. 

Ionel îşi luă harpa şi, amărât şi mâhnit, merse 
multe zile pe drum până ce ajunse la palatul unui 
împărat puternic. Sub ferestrele palatului începu să 
cânte din harpă un cântec aşa de trist,-că plângeau 


şi păsările cerului. Iar împăratul şi împărăteasa, 
cari şi ei vărsau şiroaie de lacrimi, îl chemară :n- 
năuntru. 

Insă împărăteasa, îndată ce-l văzu la faţă, incepu 
să tremure din tot corpul. „Impărate, îi zise ea so- 
ului său, tânărul acesta seamănă ca două picături 
de apă cu tine, atunci când erai în vârsta lui. Aşa 
ar fi fost astăzi şi sărmanul nostru Ionel, pe care 
ni-l răpiseră duşmanii atunci când nu împlinise nici 
doi ani“. 


— De unde vii, băete, şi, cine sunt părinţii tăi?“ 
îl întrebă împăratul căruia îi dăduseră lacrimile 
în ochi la amintirea copilului pierdut. 

Iar Ionel le spuse toată povestea, sa. „Mai am şi 8- 
cum la mine, le zise el, hăinuţa şi lănţişorul de aur 
ce purtam când am fost lăsat la coliba lui Moş 
Ghiţă“. 

La vederea acestor lucruri, împărăteasa dădu un 
țipăt de bucurie, îl cuprinse pe Ionel în brale şi-i 
zise, acoperindu-l de sărutări: „Fiul meu, iubitul 
meu fiu!“ 


O săptămână de zile ţinură la palat şi în toată 
tara serbările de bucurie că sa găsit din nou unicul 
fiu al împăratului. 

In vremea aceasta, însă, regele, tatăl Mirine o 
zorea mereu pe aceasta să-şi aleagă un bărbat şi să 
se mărite. In sfârşit, Mirina îi zise: „Voiu lua de 
bărbat pe tânărul care va eşi biruitor din lupta cu 

lancea şi care va putea să găsească şi să-mi aducă 
din fundul lacului inelul ce voiu arunca“. 

Regele primi şi dădu de veste în toate ţările ve- 
cine ca in ziua cutare să vie la palatul său fiii de 
regi şi de împărați, cari cer de soţie pe Doniniţa 
Mirina. 

Şi veniră muţime mare de flăcăi, toţi unul şi u- 
nul de chipeşi şi de voinici. Numai că unul din {lğ- 
căii aceştia purta o mască pe obraz .Şi tocmai tână- 
rul acesta birui pe toţi ceilalţi. 

Mirina; însă, îşi zicea în gând: „N'o să poată scoa- 
te inelul din apă, aşa că mă scap şi de dânsul”. 

Insoţită apoi de părinţii ei, de voinicul cu masca 
pe obraz şi de mulțime mare de popor, Domnița Mi- 
rına merse la marginea lacului şi, scoţându-şi din 
deget inelul, îl asvârli cu toată puterea cât mai de- 
parte. 


ORACOLUL NOSTRU 


— AMINTIRE — 


Era ca şi acum, însă mulţi ani în urmă, tocmai 
timpul dintre Paşti şi vacanţa mare. Zor grozav la 
învăţătură, ca înaintea examenelor. 

Ştiam noi fetele, că aproape de Tulcea, unde locu- 
iam, se afla un izvor minunat, lângă o mânăstire 
din împrejurimi. 

Acest izvor forma la eşirea 


lui din stânci o bal- 


FA 


„Acum să te văd să-l găseşti şi să mi-l aduci!“ îi 
zise ea cu un râs batjocoritor flăcăului mascat. 

„Il găsesc şi ţi-l aduc“, grăi acesta şi se aruncă în 
apă. Se întoarse în mai puţin de cinci minute, fi- 
nând în mână inelul. 


Văzând aceasta, Mirina să leşine şi alta nu Dar 
flăcăul îngenuche în faţa ei şi îşi luă masca de pe 
obraz. Nespusă fu bucuria Domniței, când văzu că 
acest tânăr nu era altul decât Ionel, iubitul ei Ionel. 

„Nu mai sunt un păcătos de cântăreț, grăi el cu 
glas tare, ci sunt fiul împăratului şi urmaşul său în 
scaunul împărătesc. 

Ce a urmat, se înţelege dela sine. Peste câteva zile 
Ionel luă în căsătorie pe frumoasa Domniţă Mirina 
şi se făcu o nuntă, care tinu patruzeci de zile în şir. 

ALI-BABA 


boacă destul de adâncă, dar în al cărei fund se pu- 
tea vedea, apa fiind foarte limpede. 

Darul care îl avea acest izvor, era de a'ţi prooroci 
împlinirea sau nereuşita unei dorinţi. Atunci când 
aveai o întrebare de făcut, luai un ac de cap şi-i dă- 
deai drumul în bolboacă, gândind la ceeace ai fi do- 
rit să ţi se îndeplinească ; dacă acul cădea drept la 
fund, era semn de izbândă, dacă însă era dus de cu- 
rentul apei, atunci îţi puteai lua nădejdea dela ceea- 
ce gândiseşi. 

sum examenele se apropiau, fiecare din noi, cu 
toată silinţa depusă în timpul anului, eram în mare 
grijă, neştiind dacă le vom putea trece cu bine. De 
aceea, hotărirăm ca într'o zi de Duminică să mer- 
gem să consultăm oracolul nostru. 

Zis, şi făcut. Pornirăm vreo şase fete la drum, iar 
odată ajunse, fiecare din noi îşi destăinuia oraco- 
lului păsul. 

Mi-aduc şi acum aminte cu ce teamă mi-am des- 
prins un ac din coade şi tremurând, i-am dat dru- 
mul. Acul mai întâi se legănă în apă de două-trei 
ori-şi vai... în timpul acesta ce de emoţii ; apoi căzu 
la fund. 

Examenul lam trecut foarte bine, dar acum nu 
ştiu datorită cui, mie că mi-am văzut de carte, ora- 
colului că mi-a proorocit drept, sau profesorilor, cari 
ne-au pregătit cu sârguinţă. 

V'aş îndrepta şi pe voi acolo, dragi cititoare, căci 
ştiu bine că toate aţi avea câte ceva de întrebat, însă 
pe vremea aceea mai erau ace pe câmp, dar acum voi 
nu aţi mai avea ce arunca în izvor, căci care fetiţă 
mai poartă coade prinse în ace, în jurul capului ! 

Dorina E. Koşca 
——— O kM 


Când te apuci de o treabă — bine înţeles, de o trea- 
bă bună şi folositoare — porneşte cu credința că vei 
izbândi. Cel care începe îndoindu-se de reuşită, nu 
va izbuti aproape nici odată, 


rsul jucăuş 


Puiule, tu n'ai apucat vremea, 
când întâlneai urşi pe stradă. 

Ce? Te sperii şi zici că mai fi 
eşit din casă ? Stăi, Puişor, nu te 
grăbi şi aşteaptă să-ţi explic. 

Urşii, despre care îţi vorbesc, 
nu se plimbau singuri, aşa cum 
vedem câini, cari merg pe stradă 


fără stăpâni. Gen | 
Ei mergeau duşi de stăpânii lor, nişte Ţigani, cari 
ii ţineau în lanţ. Ţiganii îi îmblânziseră pe urşii a- 
ceia, aşa că nu-ţi făceau nici un rău. Puteai să te a- 
propii de ei, să-i atingi, să-i mângâi, ba chiar şi să 
mergi călare pe dânşii. 
Şi ce haz făceam cu toţii, când Tiganul îl punea 
să joace, cântându-i : 
„Joacă bine, măi Martine, 
Că-ți dau pâine cu măsline I” 
Şi juca Moş Martin şi sărea şi făcea tot felul de 


slrâmbături. 
Ascultă acum o poveste cu un urs ca aceştia. 
La o cârciumă dintr'un sat — nu mai ţin minte 


numele satului — veniră într'o seară ca să poposea- 
scă la noapte, nişte călători. Erau cinci persoane : ta- 
tăl, mama şi trei copii ai lor. Insă, nu încăpeau cu 
toţii într'o singură odae. Din pricina aceasta, cei trei 
copii, cărora nu li era frică să doarmă singuri noap- 
lea, fură puşi în altă odae. 

In spre dimineaţă, copiii fură treziţi de un sgomot. 
vineva deschise uşa şi intră în odaia lor. 

Copiii se uitară, când ce să vadă ? In odae intrase 
un urs, un urs mare şi înfiorător la vedere. Copiii, 
cât erau bi de curagioşi, dar tot se speriară, văzând 
o asemenea dihanie. De spaimă, nu îndrăzneau să 
facă nici o mişcare. 

Ursul, însă, văzând pe scaun o tobă mică, se ridică 
în două labe, luă toba şi incepu să bată într'ânsa, 
sărind, jucând şi strâmbându-se la copii. 

Văzând că Moş Martin nu le face nici un rău, prin- 
seră şi copiii curaj, se sculară din aşternut şi înce- 
pură să se joace cu dânsul. 

„Stai jos!” îi strigă unul din copii. Şi pe dată ur- 
sulse trânti la pământ. 

„Fă pe mortul!” Şi Moş Martin închise ochii, fă- 
cându-se că a murit. 

„Scoală-te şi vino să ne pupi mâna!“ Şi ursul se 
sculă şi le linse' la tustrei mâna. 

li puseră apoi între labe un băț şi-i ziseră: „Să 


mergi ca soldaţii : stâng, drept, stâng, drept !” Şi ur- 
sul făcea întocmai. 


„Acum eşti calul nostru.  Stăi să încălecăm pe 
tine! Incălecară tustrei, iar ursul îi plimba prin 
odae, sărind şi făcându-se că vrea să-i trântească. 

Aşa fură găsiţi de părinţi, când aceştia veniră. 

Al cui era acest urs? Era al unui Țigan, care po- 
posise şi el în noaptea aceea la cârciumă. 

-ok 


AVOCATUL ISCUSIT 


A fost odată un negustor foarte bogat, dar sgârcit 
şi hoţoman, de nu-i găseai păreche. Cu toate acestea, 
într'o zi i sa înfundat şi să vedeţi în ce fel: 

Peste drum de dânsul, şedea un avocat foarte deş- 
tept, care avea un câine. 

Intr'o zi, negustorul, vrând să stoarcă ceva parale 
dela avocat, se duse la el acasă şi-i zise: 

„Domnule avocat, un câine mi-a mâncat un pur- 
celuş şi am venit să vă cer sfat, dacă pot lua despă- 
gubire dela stăpânul câinelui. 

— Da, poţi, îi zise avocatul, şi dacă nu va voi să-ţi 
plătească, îl dai în judecată şi câştigi la sigur. 

— „Foarte bine, domnule avocat, îi întoarse ne- 
gustorul vorba, veţi şti că d-voastră sunteţi stăjânul 
acelui câine şi dacă nu-mi plătiţi 150 lei, preţul pur- 
celului, vă dau în judecată şi câștig după cum mi-aţi 
spus d-voastră. 

Avocatul râse, scoase portofelul şi îi plăti 150 lei. 

Negustorul voi să plece, dar avocatul îl chemă şi îi 
zise foarte prietenos : 

„Vei şti că toţi cei ce vin să-mi ceară sfaturi, plă- 
tesc 250 lei; prin urmare, trebue să-mi dai 250 lei, 
de unde nu, te dau în judecată. 

Negustorul făcu o mutră plouată şi voi să-i dea 
250 lei. Vasile Bratoloveanu 


DIMINEAȚA COPIILOR 


12) In sfârșit, musafirii pleacă ! 


1) Am căzut pe grele gânduri, 2) Eu credeam care să fie 
Zău, nu-i glumă ce-am păţit Foarte bine şi frumos, 
Din cea zi nenorocoasă, Când colo, precum văzurăţi, 
Când prietenii-au venit. Totul mers-a chiar pe dos. 


2) Ba la Moși, ba la teatru, 4) Nu mai merge ! O minciună, 
In tramvai, pe străzi-afară, Chiar acum 'mi vine'mn cap. 
Unde-am fost noi ne făcurăm Le o spun lui Haplea, Frosei, 


De ruşine şi ocară. Ca de dânşii să mă scap. 


DIMINEAȚA COPIILOReeeeeeee 


5) „Dragă Hapleo, Coană Froso ! — 
Prumuşel eu le vorbesc, 


Nu ştiţi, său, cât rău îmi pare 
Că de voi mă despărţese. 


7) Imi întoarce Haplea vorba: 
„Mergi, Moş Nae, ce-are a face, 
Pâw'te'ntorci noi stăm la tine, 
Căci la toţi aici ne place“. 


9) Zice Frosa: ,„Pâwacuma 
„Nu ne-am dus la bal mascat, 
La reviste, circ, muzee, 

Ba nici Tango wam dansat“. 


6) Dar bolnav sunt de picioare, 
Doctorii nvau sfătuit, 

La Techirghiol chiar poimâine 
Să mă duc eu negreşit“. 


fA 


8) „Nu se poate Hapleo, singuri 
Să vě las la Bucureşti, 
Deci, socot că e mai bine 
Să plecaţi voi la Hăpleşti“. 

10) — „Mai veniţi voi ş'altădată !“ 
Ce mai vorbă, în sfârşit, 
Au luat a doua zi trenul 
S'am rămas eu liniştit. 


Sfârşit 

ROMAN PENTRU TINERET 
ADAPTARE pe N.BATZARIA 


19) O vizită la casa ţărănească din vale. 


a masa de seară, la care fu oprit şi bunul 
preot, Marioara fu aşezată la locul de cinste 
între jupâneasa Ruxandra şi duduia Ancu- 
ţa. Cuprinsă de sfială, Marioara nu vroia 
să şeadă alături de stăpânii săi, socotind că 

nu merită atâta onoare. Insă jupâneasa Ruxandra 
îi zise cu blândeţe : „Copila pe care nu o pierdusem, 
ci o alungasem, a fost găsită din nou; de aceea nu 
e decât, drept să sărbătorim întoarcerea ei printr'un 
ospăț şi să-i dăm la masă locul de cinste“. 

In tot timpul mesei, bătrânul vânător Andrei; care 
fusese un prieten aşa de devotat şi de neclintit al ră- 
postului Moş Ion, stătu în picioare aproape de scau- 
nul Marioarei, ştergându-şi într'una lacrimile ce-i 
curgeau. 

După masă toată lumea se despărţi foarte mişca- 
tă. Ziua următoare, toţi câţi se găseau la casa de 
vânătoare se seculară disdedimineaţă, pregătindu-se 
de plecare. Insă duduia Ancuţa şi o domnişoară, ca- 
re venise acolo cu părinţii ei, se ocupau în mod de- 
oesbit de Marioara. 

In vremea când se găsea pe lângă familia boeru- 
lui Veveriţă, Marioara era îmbrăcată aşa cum se 
îmbrăcau fetele cari erau în serviciul oamenilor 
mari. 

Dar de când se aşezase la casa țărănească din vale, 
Marioara, nevoind să atragă asupra ei curiozitatea 
lumei, începuse să se îmbrace ca o fată de ţărani 
din ţinutul acela. Insă domnişoara care se afla în 
vizită la casa de vânătoare, era de aceiaşi vârstă şi 
avea cam aceiaşi talie cu Marioara. li dărui, aşa 
dar, o îmbrăcăminte întreagă şi aproape nouă. 

Marioara se opuse mai întâiu să primească fru- 
moasa rochie, însă duduia Ancuţa îi zise: „Nu mai 
sta pe gânduri, ci îmbracă numai decât rochia dă- 
ruită de prietena mea. De azi încolo tu îmi vei fi 
prietena şi tovarăşa mea nedespărțită ; aşa că se 
cade să fii altfel îmbrăcată de cum ai fost până 
acum”. 

In sfârşit, Marioara îi făcu în voe, iar duduia An- 
cuţa şi cealaltă domnişoară, luând-o fiecare de mâ- 
nă, o duseră în sala cea mare, unde se pregătise 
gustarea. E: 


In cele dintâi clipe, cei din sală se uitau cu mirare 
la noua domnişoară străină. Indată, însă, recunos- 
cură că e Marioara şi găsiră că noua îmbrăcăminte 
o prinde de minune. 

După gustare, boerul Veveriţă porunci să vie tră- 
sura, în care luară loc el, jupâneasa Ruxandra, du- 


duia Ancuţa şi Marioara. Boerul Veveriţă ţinea să 
vadă şi să cunoască pe cei doi bătrâni, cari primi- 
seră aşa de bine la casa lor din vale pe Marioara şi 
pe Moş Ion. 

Pe drum luă ştiri despre dânşii şi Marioara îi des- 
tăinui că bieţii oameni o duc foarte rău şi că acum, 
când erau bătrâni şi neputincioşi, n'au parte de zile 
bune. À 

Sosirea unei trăsuri aşa de luxoase produse la 
casa țărănească o nespusă sensație şi mirare, căci 
de când exista această casă, nu se abătuse pe acolo 
nici o trăsură şi cu atât mai puțin o trăsură aşa de 
elegantă. 

Cea dintâi persoană care alergă întru întâmpina- 
rea trăsurei fu ţăranca cea tânără şi pe care o ştim 
rea la suflet. Când recunoscu însă pe Marioara, un 
moment rămase uluită de mirare. „Ei drăcia. dra- 
cului, ce o mai fi şi asta ?” strigă ea în felul ei gro- 
solan de a vorbi. Şi ca şi când ar fi fost ameninţată 
de cine ştie ce, se dădu mai mulţi paşi înapoi, schim- 
bând feţe, feţe. 

"Țăranul cel bătrân lucra la ora aceea în grădină. 
Boerul Veveriţă, jupâneasa - Ruxandra şi duduia 
Ancuţa, se duseră numai decât la dânsul, îi întin- 
seră mâna şi îi mulţumiră în cuvinte frumose pen- 
tru purtarea cea bună ce avusese faţă de Moş Ion 
şi Marioara. 

„Ah ! făcu bunul bătrân, eu ii sunt dator lui Moş 
Ion multă recunoştinţă, căci din ziua în care a venit 
a adus binecuvântarea în casa mea. Dacă aş fi as- 
cultat în toate de sfatul lui, astăzi mi-ar fi mers 
mult mai bine. De când a murit, singura mea bucu- 
rie este grădina şi tot el ma învățat cum să o 
cultiv. In florile şi legumele din grădină caut o li- 
nişte. pe care nu o mai găsesc în casă”. 

Intre acestea, Marioara se dusese în odaia din fund 
a casei, găsise colo pe bătrâna ţărancă şi o luase de 
mână, ca să o prezinte stăpânilor, îndemnând-o să 
nu se intimideze. In viaţa ei biata femee nu, vorbise 
cu astfel de oameni de seamă. De aceea se simţea 
forte stângace şi speriată. Boerul Veveriţă şi familia 
sa îi aduseră şi ei toate mulţumirile. 

In vremea aceasta, țăranca cea tânără, care se ră- 
trăsese la orecare depărtare, îşi zicea singură: „Hm | 
hm ! ce mi-a fost dat să văd ? O cerşetoare jerpelită 
să ajungă o domnişoară mare ! Acum noi nu ne mai 
putem potrivi cu dânsa. Dar o ştie lumea cine este. 
Nu mai departe decât aseară fusese gonită de aicea 
şi pornise să cerşească”. 

Boerul Veveriţă n'auzise aceste cuvinte de ocară, 
însă observase privirile ei pline de invidie şi de ră- 

utale. De aceea îi întoarse spatele şi ducându-se din 
nou la bătrânul care lucra ìn grădină, îi zise: „As- 
cultă, tu om aşa de bun, vreau să-ţi propun ceva. 
I-am dăruit Marioarei căsuţa în care a stat ea cu ta- 
tăl ei, precum şi pământul din jurul acestei căsuțe. 
N'ai vrea să vii şi să locueşti acolo cu bătrâna ta? 
Sunt sigur că o să vă placă, precum ştiu de mai na- 
inte că Marioara n'o să vă ceară nici o chirie sau 
arendă. Acolo poţi cultiva în voe tot felul de legume 
şi flori şi veţi avea, parte de liniştea de care aveţi ne- 
voe la vârsta voastră. 

Cei doi bătrâni prirniră îndată şi cu bucurie acea- 
stă propunere, care pentru dânşii însemna scăpa- 
rea din ad. 

Tocmai atunci se întoarse dela câmp şi fiul lor, 
care era foarte curios să afle cam ce caută acolo o 
trăsură aşa de luxoasă, la care erau înhămaţi patru 
cai albi şi sprinteni. Insă, când înţelese despre ce 
este vorba, consimţi numai decât, oricât de greu îi 
venea să se despărţească de părinţii săi. Chinul cel 
mare al vieţii sale era să vadă cum nevastă-sa îi 
chinueşte, aşa că simţi o uşurare şi o mângâere la 
gândul că bieţilor oameni le va merge mai bine. 


Cât despre nevastă-sa, ei îi venea să sară în sus 
de bucurie, văzând că se scapă de socrii săi. Căută 
chiar pentru întâia oară în viaţa ei, să fie politi- 
coasă. De aceea, făcând o plecăciune adâncă, se a- 
dresă boerului Veveriţă zicându-i: 

„Domnule Excelenţă, e grozav de mare bunătatea 
ce ne arătaţi şi am fı nişte mojiei, dacă nam primi. 
Da, da, este o fericire ne mai pomenită pentru noi!” 


— „Imi pare bine, îi întoarse bărbatul ei vorba, 
că, în sfârşit, îţi dai şi tu seama că aveam dreptate 
când îţi spuneam că binele făcut unui om sărac, 
aduce în casă binecuvântarea lui Dumnezeu. Tu, 
însă, nu vroiai să mă crezi”. 

De necaz, femeea se roşi la față ca un rac fiert. 
Totuşi nu îndrăzni să izbucnească, ci se mulţumi 
să arunce bărbatului ei o privire furioasă. 


Boerul Veveriţă promise celor doi bătrâni, că va 
trimite trăsura să-i ia, îndată ce vor fi terminate 
pregătirile la noua lor locuinţă. După aceea, urmat 
de ai săi şi de Marioara, se sui în trăsură şi porni 
mai departe. d 

(Va urma) 

O gospodină harnică şi voi- 
H nică bate laptele în putineiu. 

| Alături de ea e un coşuleţ gol, 
iar pe jos o grămadă de cartofi. 
După dânsa, despărțite printr'un 
gard de scânduri, vedem două 
vaci mari şi grase. Una din vaci 
dormitează, iar cealaltă a întins 
capul afară, privind cu ochii 
blânzi şi așteptând, pe semne, 
ceva nutreţ. Expresiunea acestei 
vaci este interesantă şi bine re- 
dată. 

Precum vedeţi, desenul acesta 
nu este un desen obişnuit, ci e 
mai de grabă un tablou, care ne 
înfăţişează o scenă din viaţa dela 
țară. 

Copiatul, ca şi 


il 


coloratul lui, 


| 


este mai puțin simplu decât al 
multora din modelele de până 
acum. Cu toate acestea, credem 
că tinerii noştri desenatori se vor 
pune pe muncă cu tot curajul şi 
se vor sili să-l copieze cât mai 
exact şi să-l coloreze cât mai va- 
riat. 


A 

— Poveste populară dela Nord — 


femee avea. două fete. Pe cea mai mare o 

chema Dina, pe cea mai tânără Mina. Di- 

na, semăna la purtări mai mult cu maică-sa. 

Vreau să spun că era îngâmfată, încrezută, 

mergea cu nasul în vânt şi privea cu dis- 
preţ la fetele, cari erau mai sărace decât dânsa. 

Mina, din potrivă, era bună şi drăguță cu toată lu- 
mea şi totdeauna gata să dea o mână de ajutor oa- 
menilor bătrâni sau nevoiaşi. De frumoase, amân- 
două erau bine făcute, numai că în îngâmfarea ei 
Dina se credea că întrecuse în frumuseţe şi pe ves- 
tita Ileana Consinzeana. 

Intr'o zi, aceste două fete şi cu mama lor treceau 
printr'o pădure, întorcându-se dintr'un sat vecin. 
Şi iată că în mijlocul pădurei întâlniră o femeie bă- 
trână şi îmbrăcată numai în zdrenţe. Baba aceasta 
avea înaintea sa o încărcătură de lemne. 

„Drăguţelor fete, zise ea Dinei şi Minei, purtaţi-mi 
J bucată de drum încărcătura, aceasta de lemne, că 
să ştiţi că veţi avea o răsplată dumnezeiască“. 

Dina nici nu se îndură să răspundă, ci aruncă a- 
supra babei o privire de dispreţ şi îşi văzu de drum. 

La, rândul său, maică-sa se răsti la babă, zicându-i 
că fetele sale nu pot să fie slujnicele cerşetoarelor 
ce întâlnesc pe drum. 

Mina, însă, nu se purtă la fel, ci, rămânând mai 
la urmă, luă pe umeri încărcătura de lemne a fe- 
meiei celei bătrâne. „Dumnezeu să te aibă în sfânta 
Sa pază, îi zise baba, şi ia din parte-mi aceasta ca a- 
mintire“. , 

Zicând aceste cuvinte, întinse mâna dreaptă în 


Prelucrare de Vasile Stănoiu 


văzduh, ca şi cum ar prinde ceva, şi i dădu Minei o 
cutioară. 

Când Mina sosi acasă şi deschise cutioara, găsi 
într'însa un pieptene de aur şi o cingătoare acope- 
rită toată cu pietre prețioase. Iar când îşi înfipse 
pieptenele în păr, se făcu dintr'o dată aşa de fru- 
moasă, că nu era chip să găseşti una mai frumoasă 
decât dânsa. 

Văzând aceasta, Dina să moară de necaz şi mai 
mult nu. Se rugă, aşa dar, de maică-sa ca a doua 
zi să meargă din nou la pădure şi să caute pe baba 
cea zdrenţeroasă. 

„Am să fiu aşa de drăguță cu dânsa, zise Dina, că 
mie îmi va face un dar mult mai preţios“. 

Ziua următoare Dina şi maică-sa se duseră la pă- 
dure şi văzură că baba mergea pe drum, ţinând în 
mână o oală acoperită. Se luară după dânsa, dar 
baba umbla aşa de iute, că Dina şi maică-sa cu chiu 
cu vai putură să o ajungă din urmă. Amândouă o- 
bosiseră şi asudaseră rău de tot, 

„Măicuţo, îi strigă Dina făcând pe sfânta, de ce te 
chinueşti atâta cu oala aceasta? Dă-mi-o să o 
port eu“. 

Femeia însă nu răspunse nimic, ci merse înainte, 
iuţind şi mai tare pasul. Dina şi cu maică-sa nu 
mai puteau de oboseală şi mai erau şi supărate, 
fiindcă baba nu le băgase în seamă. Dar gândindu- 
se la bunătăţile ce credeau că vor căpăta, îşi înghi- 
țiră supărarea şi se ţinură după babă. 

Baba intră acum într'o mocirlă adâncă şi mare, 
cu toate că era drum pe unde să treacă pe uscat. A- 

colo descoperi oala, care era plină până sus cu linte, 
şi făcându-se că i-a scăpat din mână, vărsă toată 
lintea în mocirlă. După aceea, se porni să strige 
răstită la Dina şi la mama acesteia: „Ei, voi de colo, 
unde ţineţi ochii ? Nu vedeţi, nătângelor, că mi s'a 
vărsat lintea în mocirlă ? Hai, mişcaţi-vă odată şi 
veniţi să o scoateţi !“ 

Dina şi cu maică-sa, tot cu gândul la darurile ce 
vor căpăta, intrară în mocirlă, afundându-se până 
peste genunchi, şi începură să caute şi să arunce în 
oală unul câte unul boabele de linte ceeace nu era 
tocmai lesne şi plăcut. 

Căutară ele aşa şi se bălăciră în mocirlă până 
seara, când baba le zise: „Ajunge atâta! Văd că 
n'aţi făcut nici o treabă. Cu toate acestea, fiindcă 
v'ați dat osteneala, trebue să vă plătesc...“ Intinse 
apoi mâna în văzduh şi prinse o cutioară, pe care 
o dădu Dinei. 

Dina şi maică-sa se întoarseră acasă, alergând în 
fuga mare. Dar când deschiseră uşa, ce le-a fost să 
vadă! In odaie, la o masă acoperită toată cu tacâ- 
muri de aur şi de argint, şedea Mina, având în păr 
pieptenele de aur şi încinsă cu cingătoare de dia- 
mante, iar alături de dânsa “era tânărul împărat din 
tara aceea, însoţit de sfetnici şi de dame de onoare. 

In dimineaţa, aceea tânărul împărat, pe când tre- 
cea călare pe la casa Minei, zărise pe Mina şi ră- 
mânând fermecat de frumuseţea ei, o ceruse numai 
decât de nevastă. Şi cum împăratul acesta era bun 
la suflet şi chipeş la faţă, Mina primi cu bucurie ce- 
rerea lui, iar el orândui numai decât ospăţul de 
logodnă. 

Când Dina şi maică-sa vrură să intre în casă cu 
hainele pline de noroiul din mocirlă, un servitor de 
al împăratului le îmbrânci zicându-le: „Căraţi-vă 
de aicea, cerşetoare murdare!“ 

Ele să pleznească de necaz, dar n'aveau ce face. 
Se duseră într'o odăiţă din fundul casei, acolo se 
spălară şi se curăţiră de noroiu, deschiseră apoi cu- 
tioara, în credinţa că vor găsi într'însa cine ştie ce 
giuvaericale. 

O  deschiseră, decât ce să vezi, prietene ? Din cu- 
tioară sări un nas, dar ce fel de nas? Un năsoiu 
lung de vreo doi coţi şi se lipi-de nasul Dinei, po- 
lrivindu-se aşa, de bine, ca şi cum l-ar fi avut dela 
naştere. Dina se făcu acum o pocitanie, ca să sperii 
copiii cu dânsa. Şi ea şi maică-sa traseră cât putură 
de năsoiul acela, ca să-l scoată şi să-l dezlipească, 
dar de geaba. 

Cu cât trăgeau, cu atâta nasul se făcea mai lung, 
dar de dezlipit nici vorbă. 

După ce tânărul împărat şi însoțitorii săi plecară 
dela Mina şi Dina cu maică-sa intrară în casă, Mina 
dădu un țipăt de groază, văzând înfăţişarea Dinei. 
Dina îi povesti totul cum se întâmplase, recunoscând 
că a fost pedepsită pentru îngâmfarea sa şi că se 
căeşte de purtarea sa de până acum. 

Două zile mai târziu Mina se cunună cu împăra- 
tul şi se făcu împărăteasă. Insă, bună, cum o ştim, 
nu uită de maică-sa şi de nenorocita sa soră Dina. 

Vasile Stănoiu 


A fost odată un copil cu minte, care asculta pă- 
rinţii şi se purta frumos întotdeauna... 

El nu chinuia păsările şi nu spnea niciodată vor- 
be necuviincioase... 

In fiecare seară, înainte de a se culca, se ruga spu- 
nând rugăciunea de seară... 

In faţa patului său era o iconiţă pe care era zugră- 
vită sfânta fecioară Maria cu domnul nostru lisus 
Hristos în braţe. 

Şin fiecare seară când îşi făcea rugăcinea, par'că 
auzea. cum îi spune Maica Domnului... 

„Să fii cu minte !”... 

Intr'o zi, copilul umblând după fluturi, se rătăci... 
Nu mai găsea drumul spre casă... Deodată se trezi la 
marginea unei prăpăstii adânci. 

Copilul începu să plângă şi să se roage. 

Maica Domnului, care iubeşte aşa de mult copi- 
laşii, îi ascultă rugăciunea şi veni la el. 

Era îmbrăcată întrun vestmânt alb ca lumina; 
faţa îi strălucea ca soarele. Avea o privire blândă şi 
glasul plin de bunătate... Mijlocu-i era încins cu un 
brâu de aur... 

Maica Domnului îl sărută, îi arătă drumul, şi se 
înălţă în văzduh... departe de tot. 

Const. Goran 
———— DOC ie 00 ———— 


Să ne obişnuim a avea curajul să spunem cuiva 
în față, ceeace spunem despre dânsul atunci când 
nu e între noi. A imputa ceva unui prieten, când e 
prezeni, înseamnă a-l sfătui în bine. A-l vorbi de rău, 
atunci când e absent, înseamnă a-l bârfi. 

———— kM 


KA 


k: ©) e o câmpie mare se plimbau în fiecare zi trei 


gângănii mici de ici până colo. La drept 

vorbind nu se plimbau, ci săreau, căci erau 
A trei greeri, fraţi unul cu altul, cari locuiau 

împreună cu bătrâna lor mamă într'o gaură 
sub pământ. 

Intr'o seară călduroasă de vară, fiul cel mai mare 
zise mamei sale: „lubită mamă, eu şi cu ceilalţi doi 
frați ne-am hotărât s'o pornim în lume. Vrem să 
vedem alte câmpii şi să facem cunoştinţă cu rudele 
noastre de prin alte ţări.” 

Cucoana Greere se întristă la început, dar pe urmă 
le grăi cu lacrimi în ochi: „Scumpii mei fii, vă în- 
teleg foarte bine dorinţa voastră de a cutreera lumea, 
căci sunteţi tineri şi puternici. Porniţi dar cu Dumnezeu 
la drum. El vă va ajuta atât timp, cât vă veţi iubi 
unul pe altul şi nu vă veţi..certa. Veţi asculta de 
aceste sfaturi?” 

— „Da, mamă, răspunseră toţi trei întrun glas. 
Ne vom înţelege de minune.” 

Cei trei greeri îşi luară rămas bun dela mama lor 
şi o porniră la drum. 

După ce merseră o zi şi o noapte fără întrerupere, 
ajunseră la un pârâu. Voiau să treacă apa, dar o 
punte nu se zărea cât puteai vedea cu ochii. Ce 
era de făcut? Deodată unul dintr'iînşii zări un fir de 
paiu care era trântit dealungul apei. „lată pe unde 
vom, trece pe celălalt mal”, strigă el vesel. 

„Eu voiu păşi întâiu!” 

— „Cum?, răspunse înfuriat cel mai mare dintre 
greeri. Pe mine m'aţi uitat? Eu voiu trece cel dintâi 
dincolo.” 

— „Când doi se ceartă, al treilea câştigă!”, zise 
greerele care până acum tăcuse ca un peşte. „Eu 
voiu trece pe malul drept.” Insă în momentul în care 
voia să puie piciorul pe podul buclucaş „ceilalţi doi 
fraţi se năpustiră asupra lui şi-l traseră îndărăt cu 
toată puterea. 


O ceartă grozavă se încinse între ei, căci fie- 
care voia să treacă întâiu podul. Intre timp o 
broască urâtă şi mare cât toate zilele sări afară din 
părâu, şi fiind atrasă de zgomotul pe care îl auzia 
la câţiva paşi depărtare, 'se apropie tiptil „tiptil, de 
cei trei greeri cari nici nu o văzuseră şi se certau 
mai departe. Broasca făcu o săritură..... şi cât ai 
clipi din ochi, înghiţi pe cel mai mare dintre frați. 

Ceilalţi doi o luară la fugă. Abia târziu de tot 
se opriră sub umbra unor margarete cari creşteau 
pe acolo, ca să mai răsufle puţin. Incepură să plângâ 
amarnic, aducându-şi aminte de ceeace se întâmpalase 
pe malul părâului. „Vezi „zise unul, mama noastră 
a avut dreptate. Dacă nu ne-am fi certat, am fi fost 
şi acum toţi trei la un loc.” 

Porniră din nou la drum. 

Intro zi cerul se înoură deodată. Se vedea că 
va veni o ploaie cu furtună. Cei doi greeraşi erau 
disperaţi „căci se aflau tocmai pe un pământ nisipos, 
unde nimic nu-i putea adăposti contra furtunei care 
se apropia din ce în ce mai mult. Incepu a tuna 
şi îulgera. Picături mari şi grele de ploaie cădeau 
pe pământ. Cei doi greeri alergau ca nebuni, dar 
nisipul nu se mai sfârşia. Moartea îi pândea pe amân- 
doi. „O, iată, eu am găsit adăpost!” strigă cel mai 
mic dintr înşii şi se ascunse sub o frunză mare şi 
uscată pe care vântul o aruncase pe acolo. ,„La- 
să-mă şi pe mine sub dânsa”, se rugă îratele său, 
dar celălalt nu vru. 

Intre timp începuse a ploua cu grindină, şi pe 
când cei doi frați, negândindu-se la sfatul mamei lor, 
se certau din ce în ce mai tare, două boabe de grin- 
dină, mari cât un ou de porumbel, căzură peste dânşii 
şi îi îngropară sub greutatea lor. 

Asfel muriră cei trei greeri, fără a fi văzut mult 
din lume, pentrucă nu vroiseră să se iubească unul 
pe celălalt, aşa cum îi sfătuise mama lor. 

Maximilian Glasberg 

DESLEGATORII JOCURILOR 


Au deslegat patru jocuri urmă- 
torii cititori din 


CAPITALA 


Gică Dumitrescu, Moscovici A., Aris- 
tel D. Pandele, Mircea Reis, Aron 
N. Grasiany, Dumitrescu Eugenia, O- 
sias şi Julietta Abramovici, Adriana 
Gheorghiu, Uschersohn I. Oscar, Lo- 
ria Cristea, Sima Zamfir, Leonard 
Klechner, Necula D. Emilia. 

Au deslegat trei jocuri, următorii 


cititori din 
CAPITALA 


Anton Donciulescu, Adela Kleinman, 
Focşaner Sofica, Viga Tanach, Flo- 
rica Ettinger, Elena V. Şubăşanu, An- 
dreescu A. Victoria, Enescu Lucia, Li- 
zica Ortansa D. Voineagu, Armand 
şi Otto Feltz, Manoliu Gheorghe, Ma- 
rin Ştefan, Cârjan Maria, Lelia şi 
Marcel Kaufmann, Jose Goldring, E- 
duGh. Dumitru, Alexandru Kestler, Pa- 
ul Ripan, Marcel Engher, Sufrin Io- 
sub, Carol Covo, Georges-Corneliu-Sil- 
viu Ştefănescu, 


Au deslegat două jocuri următorii 
cititori din j 
s CAPITALA 


Stoenescu Bika, Schmidt Costică, 
Craioveanu Aurel, Eskenasy Alexandru 


Petrică şi Noni Alexiu, Constantinescu 
Gh. Stelian, Dorina şi Dana Geor- 
gescu, Marinescu Paraschiva, Mia Co- 
nu, Isi A. Bercovici, Maria Slävescu, 


Băluţă C. Angela, Natalia Kişş, Jeanna A 


Drăgulănescu, Luci Löbel, Yvonne Es- 
kenasy, Broder Lyonell, Lizica şi San- 
du Naumescu, Trişcă Graziella, Lu- 
pea N. Petre, Maria şi Mitică T. Gri- 
gore, Valentina Niculescu, Marioara Ni 
culescu, Clemența Popescu, Ica Corş- 
cinescu, Orlea Ion, Chiţimia P. Maria. 


Au deslegat un joc, următorii 
cititori din 


CAPITALA 


Edelştein Jean, Marci şi Mady Ha- 
san, Maly şi Bernat Segal, Fifi Rap- 
paport, Solomon Martha, Macs Gher- 
son, Zoe Donac, Victoria Stănescu. 


Au deslegat patru jocuri urmă- 
torii cititori din 


PROVINCIE 


ARAD: Lucica Tripa. 

BALTENI: Dhicolescu-Olt. 

BARLAD: Ghighi I. Costescu, Silviu 
Costescu, Grigore Costescu, Emilian 
Costescu, 

BRAILA: Anghel Alexandru, Iancu 
Cohn, Isac Iosepsohn, Jean Sandu. 


BURDUJENI: Doftescu Gabriela, A- 
driana Mateescu. 

BUZAU: Tirea I. Eugen, Borştein 
Isidor, Borştein Lazăr, Marcovici S. 


ron. i 
CIOCĂNEŞTI (Ilfov): Constantin 
Dragomirescu. 

CLUJ: Teodor Băjinaru. 

CONSTANȚA: Constantin M. Eco- 
nomu, Ecaterina şi Gheorghe Drăgan, 
Lefka Economu. ' 

CRAIOVA: Paul S. Brădişteanu, Cor 
nelius P. Putureanu, Lenuţa Ignătescu, 
Nicu şi Mihail Ciocălteanu, Panea 
Gheorghe, Viorica Busuioc, Georges I. 
Pârvulescu, Florica I. Radu, Veronica 
St. Roşca, Mauriciu şi Iancu Marcu, 
Dumitru  Pisoschi, Ramiro Delamare, 
Lenuţa Ionescu, Minel Văduvescu, D. 
şi H. Şternberg. 

CHIŞINĂU: V. Moldavschi. 

DOROHOI: Bernard Cotter, 
Bercovici, Croitoru Burăh. 

FĂLEŞTI: Avram Şnaider, George 
Berghiner. 


Pierre 


FOCŞANI: Puiu S. Cocoş, Nicolas - 


Iliescu, 

GALAŢI: Elisabeta Ionescu, Vasile 
Viaşca, Ionescu Teodor, Cecilia Io- 
nescu. 

IAŞI: I. Radovici, Raul I. Schnürer, 
Al. şi Selly Haber, Savel Thierer. 

ODOBEŞTI: Costel Mihai, Iosif şi 
Iacob Avram, 


wE 


A 


“tarof, 
T.MĂGURELE: Avram HAşendori 
TG.MUREŞ: Rodica Stanciu. 
VÂLCEA: Ionel HAlexândrescu. 
VĂLENI DE MUNTE: Gheorghe şi 
Cuţa  Papazol. 


Au deslegat trei jocuri, următorii 
cititori din 


PROVINCIE 


AXINTELE (Ialomiţa): Gh. V. Nacu. 

BRABEŢI (Dolj): Marietta şi Stella 
Marinescu. 

BÂRLAD: Silistra Dragomir, Betty 
Bernacic, Chicoş C-tin, Raufman Louis, 
Melania Chicoş, Mimi Roth, Benjaln 
Lily,Bombi Segal. 

BOCŞA-MONT: Dalca Nicolae. 

BRAŞOV: Alexandru şi Nicolae Ivan. 

BICSAD-OLT: Dan Marinescu-Buga. 

BOCŞA-M.: Dalca Nicolae, 

BUZĂU: Nicuşor G. Georgescu, Le- 
_ nuța C, Movileanu, Fany Ursea, Ştefan 
Ursea. 

CAMPINA: Sandu Reiter, 

COMRAT: Ştefan Caparyi. 

CONSTANȚA: Chiril Economu, Cos- 
tică Caraman. 

CRAIOVA: Aura Gheorghiu, Vlad şi 
Radu Voiculescu, Bernhara M. Moi- 
sescu. 

DRAGAŞANI: Simionescu George. 

FOCŞANI: Jolanda Nicoară. 

FĂLEŞTI: Osias  Fihman, 

GALAŢI: Cazil Vasile, Spiridon N. 
Cazil, Cicerone Al. Palade, Canelide 
George. a 

IAŞI: Bercu Davidovici. 

LOPĂTARI: Ionel St. Boboc, Zam- 
firica Şt. Boboc. | 
= PITEŞTI: Bety şi Lică H. Davi- 
e 


scu. 
PREDEAL: Violetera şi Henriette. 
Lt. Copăcianu. 
TELEGA: Bella Calmanovici. 
TIGHINA: Ion Ceraniuc, 
FĂRĂ A INDICA LOCALITATEA: 
Luciana Negru, Niculae Negru. 


Au deslegat două jocuri următorii 
cititori din 


PROVINCIE 


ALBOTA: Marcel Cetacli. 
BACAU: N. Stoian. 


BALŞ: Costin F. Trifan, Mitică Ma- 
rinescu, 

BARLAD: Beatrice, Silvie şi Marcel 
Burichovici. 

BISTRIŢA: Aurel Moldovan. 

BRAŞOV: Constantin C. Coliban. 

BRĂILA: Muslin G. Constantin, Clau 
diu E. Beian, Bercaru I. Constantin. 

BUZĂU: Marioara G. Mihalcea, Flo- 
rica G. Mihalcea. 

CĂLĂRAŞI: Ştefan Paraschivescu, 

CĂNEŞTI: loan I. Zotescu. 

CAMPINA-TURZII: Gligor Fartan. 

CISLĂU: Ştefănescu Marin. 

CRAIOVA: D. Popescu. . 

DOROHOI: M. şi H. Cuşmaru, Cohn 
Strul, Clara Leibovici, Leon Marcovici. 

DRĂGĂŞANI: Clara şi Isidor Mar- 
covici, 

FĂGĂRAŞ: Dordea D-tru. 

FOCŞANI: Zanetti Ştefan. 

GALAŢI: Popescu C. Soare. 

GOVORA: Iorgu Sândulescu. 

GIURGIU: Costică Florescu, 

HÂRLĂU: Haber Fani. 

IAŞI: Simon Naiman, Croitoru Cri- 
stiana, Alfons şi Arthur Lorber. 

ISMAIL: Nicolai Dumbravă. 

LITENI: L. Iancu. 

ODOBEŞTI: Marinoiu O. Traian 
Nicuşor şi Vasilică Shirieac, Ionel şi 
Dorel Theodorescu. 

PARLIŢI: Doroşchevici Boris, Grosu 
Ştefăneanu, Striginiuc Boris. 

PECHEA: Tanţi şi Bebeluş A. Neagu 

PETREŞTI DE JOS: Roxana Berea 

PIATRA-N.: Marioara Rapaport, S. 
Grunberg. 

PITEŞTI: Florica P. Nicolescu, A- 
tanasiu Maria. 

PLOEŞTI: Bălan Olga, Ionescu D, 
Teodor. 

ROMAN: Cornelia Maier. 

R. SĂRAT: Protopopescu Gheorghe. 

SATU-MARE: Andrei Farkaş, 

TATHAREŞTI: Gheorghe Aclărov. 

TARGOVIŞTE: Anetta şi Nicolina 
Aldescu, 

TECUCI: Pascu I. Lolica. 
TITU: Puşa Maiorescu. 


Au  deslegat un joc, următorii 
cititori din 


PROVINCIE 
BĂLȚI: Vainberg Alexandru, 

BHAZARGIC: Alexandru Cojan. 

BRĂILA: M. Muzelis. 

CERNĂUȚI: Radomski Orest. 

CHIŞINAU: Marcel Bunduc, Nicolae 
Grabovschi, Covaci Nicolai, A. Cocerva 
p. P. Vainştein. 

CONSTANŢA: Lungu D. Virgiliu, 
Dicram S. Bogosian. 

DUMBRĂVENI: Nuţi şi Tita Holom. 

FOCŞANI: Aureliu  Candelatos. 

GALAȚI: Constantin I. Stănciulescu, 
Mihalcea D. Sofia. 

GIURGIU: Voinea St. Anghel. 

IAŞI: Löw Pincu, Georgette Soutzu 
S. Meer, Henry Brill. 

LESPEZI: Moses Aron, Iancu Mo- 
ses, David Grinberg. 

POGOANELE: Nicolae Mivăilescu, 

POSEŞTI: Cojamu I. Gheorghe. 

RENI: Boris Haimovici, Ozias Ro- 
nenberg, Valentina Troşin, Fira Griin- 
blatt. | IM] 

ROMAN: Traian S. Manea, Neacşu 
I. Teodor. 

R.-SĂRAT: Mircea M. Iliescu, N. 
N. Protopopescu. 

SĂVENI: Rubin Cohn. 

SCANTEIA: Weinştein Şloim. 

SINAIA: Ileana Graţia Hagiu. 

SOROCA: Moscovici Iacob. 

SULINA: Samson Cristofor. 

TĂTĂREŞTI: S. Hait. 

TG.-OCNA: I. Frunzetti. 

TIGHINA: Susana Natenzon. 

URZicuţa: Stănculescu D. Petre. 

VASLUI: Aurelia Gh. Popovici. 

ZIMNICEA: Petrescu B. Ioan, E- 
caterina Buxbaum, 


PREMIAŢII 


Prin tragere la sorţi au eşit ur- 
mătorii premiaţi : 

Premiul I, Adriana Gheorghiu, 
Bucureşti; Pr. II, Panea Gheorahe, 
Craiova ; Pr. III Solomon Martha, 
Bucureşti; Pr. IV, Violetera şi Hen- 
riette Lt. Copăceanu, Predeal; Pr. 
V, Ecaterina şi Gheorghe Drăgan, 
Constanţa. 


„* 

Premiaţii din proivncie sunt ru- 
gaţi a ne trimite din nou adresele 
lor complecte, iar acei din Capitală 
se pot prezenta personal la redacţie 
pentru ridicarea premiilor 


Premiul 


La examen cu succes, 
Am trecut o clasă, 


Premiul meu a fost „SUCHARD" 


De alt-ceva nu-mi pasă. 


E frumoasă, minunată, 
Este splendid colorată, 
Optzeci de lel am dat, 
Dar sunt încântat. 


Cu totii citim 

ŞI ne'nveselim 
„Comoara cu povești“, 
Cum alta nu găseşti, 


Desfacerea totală a întregului stoc de mărci poştale. Vând 


100 mărci poștale străine bine asortate, colonii și diferite alte 
continente cu lei 50, impreună cu 2 mărci jubiliare gratis. Re- 
viste de mărci cu adrese de făcut schimb vând cu 10 lei una 


împreună cu una marcă jubiliară gratis, Numai pentru scurt 
timp. L. Zuri, B-dul Maria No. 5, Bucureşti. 


Citiţi și răspândiţi 


„DIMINEAŢA COPIILOR” 


Atelierele „ADEVERUL“ S$. A. 

REVISTĂ SĂPTĂMÂNALĂ 


DIRECTOR: N. BATZARIA. 


ILEANA : „Ionele, te rog să-mi fotografiezi cât mai frumos păpuşica ! PREŢUL LEI 5 


DIMINEAȚA COPIILOR 


lăsându-l câtva timp pe Haplea, care ne-a făcut a- 


tâtea supărări, începem cu numărul de faţă publicarea 
la pay. 8—9, a unei foarte amuzante povestiri, intitu- 
lată „Din isprăvile maimuţei Fips”. E o povestire foarte 
„umoristică şi împodobită cu o bogăţie de admirabile 
desene, datorite vestitului desenator W. Busch, pe care 
tinerii noştri cititori îl cunosc din atâtea alte poves- 
tiri ce am publicat până acum în coloanele revistei 
noastre. 

Aşa fiind, suntem siguri că şi povestirea „Din 
isprăvile maimuţei Fips” va fi urmărită de cititori cu 
interes şi plăcere. 


Cine a fost sfânta Natalia ? 


Drăguţța noastră cititoare, d-ra Chif. P. Maria din 
Capitală doreşte să ştie ceva din viaţa sfintei Nata- 
lia, numele acesta fiind numele de botez al mamei 
d-sale. 

Natalia a fost soţia lui Adrian, martir din Nico- 
media (Asia Mică). In timpul acela, împăratul ro- 
man Maximian pornise o cumplită persecuție împo- 
triva creştinilor. Adrian, care nu era încă creştin, 
se duse şi întrebă pe creştinii închişi pentru care 
pricină suferă ei atâtea chinuri.. Ei îi răspunseră că 
suferă pentru Cristos Dumnezeu şi pentru sfintele 
Lui învățături. 

Văzând aceasta, Adrian sa convertit şi. el la reli- 
gia creştină şi a fost aruncat în temniţă, iar după a- 
ceea a fost omorât, fiind tăiat în bucăţi. Credincioa- 
sa sa soţie Natalia l-a încurajat şi a stat toată vre- 
mea lângă dânsul, primind şi ea moartea în ziua de 
26 August. 


Intrebări de prisos. 


Cititorul P. Tec. ne- pune nişte întrebări, că- 
rora le zicem „întrebări de prisos“. Ne întreabă anume 
cine a inventat telefonul, cinematograful, gramofo- 
nul, pe când noi am scris amănunțit despre toate a- 
` cestea în „Almanahul Şcolarilor” pe anul 1926 şi în 
cel pe anul 1927. Intrebările sale arată că n'a citit 
„Almanahul”, iar noi nu putem serie de zece ori în 
aceeaşi chestiune. 

Ne mai pune două întrebări, cari ne-au făcut să 


zâmbim: „Cine a inventat (1?) — ne întreabă el — 
Școala şi Matematica ?” | 
Băete, şcoala, adică: învăţătura, în care intră şi 
Matematica, nu avea nevoe de învențiune, pentru că 
ea este o necesitate recunoscută de oameni încă din 
timpurile cele mai vechi. lar despre Pitagora cred 
că ai auzit. Este învățatul matematic şi filosof grec, 
care a trăit în timpurile vechi şi a făcut, el cel dintâi, 
tabla înmulţirei, pe care suntem siguri că o ştii fără 


„ greşeli. | 


A existat Atlantida ? 


E întrebarea cititorului Sc. A. R. dela Craiova. 

Să spunem că, după credinţa popoarelor din ve- 
chime, Atlantida a fost-o insulă de o întindere vastă 
şi care mai târziu ar fi pierit, cufundându-se în O- 
ceanul Atlantic. 

Chestiunea de a se şti dacă Atlantida a existat sau 
nu, este încă discutată, unii învăţaţi susținând că 
a existat, iar alţii afirmând contrariul. In geologie 
însă se admite că Atlantida ar fi fost o massă de 
pământ între Europa şi America şi că ar fi pierit în 
epoca geologică ferfiară, adică în epoca : geologică 
precedentă epocei actuale. sue 


Un nou concurs literar 


Publicăm un nou concurs literar pentru cititorii 
noştri mai mari. La acest concurs iau adică parte ci- 
titoarele şi cititorii, care sunt în vârstă de 14—18 
ani. Celor cari doresc să ia parte la concursul acesta, 
le lăsăm deplină libertate să-şi aleagă subiectul şi să-l 
scrie în proză sau în versuri, după cum cred ei mai 
bine. Lămurim numai că bucăţile în proză nu trebue 
să fie mai lungi de trei sferturi de pagină din revistă 
(text tipărit), iar cele în versuri să nu treacă de o ju- 
mătate de pagină. 

De asemenea, bucăţile trebue să fie potrivite cu pro- 
gramul şi scopul revistei noastre. Să fie subiecte cu 
acţiune, fără inutilele şi împovărătoarele înilorituri 
de stil, fără multe descrieri, imagini şi comparații a- 
junse banale. 

Bucăţile trebue să fie trimise Redacţiei cel mai târ- 
ziu 15 zile dela apariţia numărului de faţă. 

Fiecare participant e dator să-şi dea numele întreg, 
adresa exactă, vârsta şi şcoala la care urmează. 

Bucata, care va fi găsită cea mai bună, va fi răsplă- 
pu cu un premiu de 200 lei în numerar sau cărţi din 

ditura noastră în valoare de 250 de lei. Vor mai fi 
două premii fiecare a 100 de lei în numerar sau cărţi 
în valoare de 120 de lei. 

Bucăţile, care vor obţine premii, vor fi publicate în 
revistă. DIRECŢIUNEA 

ULTIMA RUGĂ 


O, tu ce-mi zbori mereu la cap, 
Micuţă rândunică, 

Te du departe 'n al meu sat 
La casa-mi mititică. 


Și spune-i mamei căn zadar 
Aşteaplă să tot viu... 

Pe-al Patriei iubit hotar 
Murit-a al său fiu. 


S'o rogi ca trupul să mi-l ia 
Din ăst loc depărtat, 

Să mă aducă lângă ea, 

Să mă îngroape ’n sat. 


Deasupra flori mi-o semăna 

Şi le-o 'ngriji cu dor, 

Precum pe vreme 'şi împodobea 
Iubitul ei fecior... 


Și popei nostru cel bătrân 
Ce vrea să mă cunune, 

Să-i spui, micuţo, că deacum 
Să-mi cânte o rugăciune... 


Pe Rada de-o s'o vezi plângând 
Sub nuc în umbra serei, 

Tu so mângăi, sărac de ea, 

Şi wo lăsa durerei. 


Şi spune-i cam iubit-o mult, 
Şi cam murit departe... 
Aşa mi-a fost se vede scris, 
De dânsa să wam parte |... 
Lucreția Dăscălescu 


Directo: N. BATZARIA 


Reproducerea bucăţiior este strict interzisa 


După faptă şi răsplată 


UN NUMĂR 5 LEI 
IN STRĂINĂTATE DUBLU 


Manuscrisele nepublicate, nu se înapoiază 


- 


A sărit pe dată gardul 

In grădină la moş Stere 
Și-şi umplu "'ntr'o clipă sânul 
Cu cireşe şi cu mere — 

Dară moşul pe fereastră 

Il zări cum sta urcat 

Şi luând cu sine varga, 

Să-i plătească a plecat. 


Cum văzu că vine moşul, 
Cumpătul şi ľa perdut 
Şi sărman de el piciorul 
Şi La frânt, când a căzut. 
La certat cumplit Moş Stere 
Şi-i aduse aminte 'ndată 
Vorbele în carte scrise 
„După faptă şi răsplată“. 
Theodor Gh. Şovăială 
— = ka ———— 


COPILAŞ ŞI PĂSĂRICĂ 


Copilaş şi păsărică, 

Dragi îmi sunteți amândoi, 
Cu făptura voastră mică 
Şi cu glasul cel vioi... 

Când cântaţi mă simt ferice, 
Uit necazuri şi nevoi 

Şi mă cred pornit de-aice 
Intr'o lume ca şi voi... 

Uit că toamnă este-afară 

Și că toți copacii 's goi... 
Uit... şi zic că-i primăvară, 
Nu afară — ci în noil... + 
Petru Basiliu 

a marginea satului este o căsuță mică de tot: 
două odăiți cu două ochiuri de geam, pitite 
sub un acoperiş de stuf, țuguiat ca o căciulă. 
Acolo şade moş Zamfir. | 

Zicem foarte potrivit că şade, fiindcă-i 
aşa de bătrân bietul moş Zamfir încât nu face ni- 
mic altceva toată ziġa decât şade pe prispă şi trage 
din lulea. 

Numai odată pe an întinerește şi el: îşi pregăteşte 
strae curate, merinde în traistă, şueră un cântec 
vechi şi pleacă să-şi vadă feciorul care locueşte în- 
tr'al treilea sat, cale de o zi de mers. Intotdeauna îi 
duce şi câte-un dar: o gâscă, un curcan, sau numai 
un pui de găină, fiindcă nu stă frumos să cazi la 
casa cuiva cu mâna goală. 

Dar în anul ăsta, moş Zamfir a fost rău chinuit 
de sărăcie şi n'a putut înjgheba nimic să ducă bă- 
iatului. Să nu mai meargă nici el? Prea îi este dor. 
A pornit şi aşa, cu traista deşartă, pe şoseaua plină 
de praf. Merge posomorit, şi dacă-l întâmpină vre-un 
drumeţ : 

— Sănătate moşule! Incotro? — el abia îi răs- 
punde, ca să nu dea nimănui poftă să lungească 
vorba. 

Drumul e lung şi moşul oboseşte îndată. Mai la 
fiecare urcuş şi la fiecare coboriş, trebue să stea de 
popas în iarba de pe marginea drumului. Cum stă- 
tea odată aşa, cu ochii rătăcind pe câmp, iacă-tă o 
capră se apropie de el, fricoasă, adulmecând parcă 
de n'are omul vre-un gând rău cu ea. 

Moşul nu se mişca în iarbă. A văzut capra şi doar 
atât sa gândit: 


de Alice Cab'ielezcu 


— la, aşa capră să am de dus la fecior! Bun lapte 
trebue să dea! 

Pe urmă sa ridicat şi şi-a văzut de drum. Dar n'a 
făcut cincizeci de paşi şi bagă de seamă moş Zam- 
fir că s'a luat capra după el. Mai face o sută de paşi, 
capra tot înapoia lui. 

— Mare comedie! îşi zice bătrânul. S'alege acuş 
de mine vre-un om că-i momese capra înadins! 

Capra mergea acum în rând cu el. Moşul îşi tre- 
cu mâna pe spatele ei lânos şi căpriţa şedea sub 
mângâerile lui ca un -câine blând. Tocmai se apro- 
piau de un sat. 

— Haide-ha! făcu moş Zamfir. Te las eu aici la 
stăpânul tău. Te-ai rătăcit cum văd. 

Pe cel dintâi sătean întâlnit, moşul l-a întrebat de 
rostul caprei : cine-a perdut-o ? cui s'o dea ? 

Dar omul sa minunat: 

— In satul nostru, nimeni n'are capră. Dacă zici 
că se ia după dumneata, ţi-o fi trimes-o anume 
Dumnezeu. 

Moş Zamfir a râs şi a întrebat apoi şi pe alţi să- 
teni. Dar toţi i-au răspuns ca cel dintâi. 

— Nimeni în sat nare capră. 

„Pesemne că-i de la Dumnezeu“, îşi zise moşul ui- 
tându-se cu drag la capra care-şi ridica ochii blânzi 
spre el, clătinând mereu din bărbuţa ascuţită ca şi 
cum îl îndemna la mers. 

I-a trecut atunci o sfoară pe după gât, deşi mar fi 
fost nevoe, dar aşa ca să se vadă că ele stăpânul. 
Mergea mai sprinten acum moşul, bucuros cum era 


şi când mai întâlnea vre-un drumeţ, începea el întâi 
vorba, fudul. 

— Mă duc la fiu-meu. li duc plocon o capră. 

Şi-i sălta inima de bucurie. Ce lapte bun au să 
aibă nepoţii! Capra, — îşi făcea el socoteală — e ca 
o văcuţă la casă, ba-i chiar mai bună ca o vacă: nu 
cere atâta hrană, nu-i trebue coșşgogemite şură „şi pe 
lângă asta, se pot juca şi nepoţii cu ea. 

A ajuns în sat pe sub seară. Dar pe aproape de 
casa feciorului, un gând rău îi veni lui moş Zamfir: 
cum Var fi primit oare feciorul şi femeea lui, şi co- 
piii, dacă venea cu mâna goală aşa cum pornise de- 
acasă ? Poate numai pentru darurile ce le aducea 
totdeauna, are dragostea lor ? 

Toată bucuria i sa stricat. Apoi se lumină la faţă: 
navea deacât să le pună la încercare dragostea. 
Când a ajuns, a legat încetişor capra de stâlpul pris- 
pei şi a intrat singur în casă. 

Feciorul, nora şi cei trei copii stăteau la masă. 
L-au poftit îndată şi pe moş Zamfir, care mai de 
care zorit să-i facă loc şi să-l întrebe de sănătate. 
Nici unul n'a luat în seamă şi nu sa încruntat că 


moş Zamfir n'adusese nimic. Ba, după masă, fe- 
ciorul a zis uitându-se blând la bătrânul gârbovit 
de ani. 

— N'ar fi mai bine, tătucă, să rămâi cu noi de-a- 
cum ? Prea trăeşti singur. Aici ai pat, mâncare la 
vreme, şi dacă se întâmplă, Doamne fereşte, vre-o 
boală, are cine te îngriji. 

Lui moş Zamfir i sau umplut ochii de lacrimi. 

— Rămâi, a zis el, dar la mâncare să mă lăsăţi să 
dau şi eu partea mea. 

Feciorul s'a mirat, deoarece îl ştia pe bătrân sărac 
cu totul. 

— Ia uită-te afară pe prispă: a zis moş Zamfir. 

Şi când feciorul său a deschis uşa, capra, care 
nu fusese bine legată, a dat buzna înăuntru, în stri- 
gătele de uimire şi de bucurie ale celor din casă. 

In seara aceea şi mulţi ani dearândul, moş Zamfir 
şi toţi ai lui s'au ospătat cu laptele gustos al caprei 
găsită în drum fără stăpân. 

Alice Gabrielescu 

- Poveste populară din Letonia — 


n lăutar tânăr, cum mergea pe drumul mare, 
se întâlni faţă în faţă cu un drăcuşor din 
ceata lui Scaraoşchi. 

„Incotro, voinice ?“ întrebă împieliţatul. 

Lăutarul răspunse: „Nu ştiu nici eu, mau 
gonit din sat, fiindcă degetele mele nu mai umblau 
destul de iute pe vioară“. 

— „Dacă-i aşa, îi intoarse drăcuşorul vorba, hai să 
ne prindem tovarăşi, căci şi pe mine m'au alungat 
lin iad ceilalţi diavoli“. 

Merseră ei aşa o bucată de drum şi întâlniră un 
urs. „Incotro, prieteni ?“ îi întrebă ursul. 

„Nu ştim nici noi, căci am fost alungaţi“. 


—.. 


Prelucrare de Ali-Baba 


— „Dacă-i aşa, făcu Moş Martin, hai să ne prin- 
dem tovarăşi, fiindcă şi pe mine m'au alungat urgii“. 


Merseră, cât mai merseră, apoi îşi făcură o colibă 
la marginea unei păduri. Işi fierseră şi un butoi de 
bere şi se puseră pe traiu. După câteva zile, însă, vă- 
zură că berea din butoi se împuţ:na şi scădea. 

„Ne-o fură cineva !” îşi ziseră cei trei prieteni şi 
hotărîră să o păzească fiecare la rând. 


Mai întâi stătu de pază ursul, care şezu jos lângă 
butoiul cu bere. Pela mijlocul nopţii, aude un um- 
dlet şi nu după mult vede că vine o bătrână vrăji- 
toare. 

“Era Baba Cloanța Cotoroanţa, care ţinea în mână 
o secură. 

Cum o. văzu, ursul smulse din rădăcini un arbore 
şi-l prăvăli asupra babei. Decât pe babă nu o nime- 
riră decât unele ramuri subţiri: Ea însă se repezi 
cu secura asupra ursului şi-i dete şi-l ciopârţi aşa de 
rău, că bietul Moş Martin abia putu scăpa cu zile şi 
fugi de se ascunse în pădure. 

In seara a doua stătu de pază drăcuşorul. Când 
vrăjitoarea veni din nou, ca să bea bere din butoiu, 
drăcuşorul începu să arunce într'însa cu pietre şi 
bolovani, dar babei nu-i păsa deloc, ci se repezi la 
el cu securea, lovindu-l şi tăindu-l de ziceai că vrea 
să-l facă tocătură. Nici drăcuşorul nu mai ştiu cum 
a putut să scape şi să se ascundă în fundul unei văi. 

In seara a treia era rândul lăultarului, ca să stea 
de pază. Lăutarul îşi luă vioara şi începu să cânte 
dintr'insa. Pe la miez de noapte, iată că vine şi 
Baba. Cloanţa Cotoroanţa care, cum auzi cântec de 
viară, se porni să sară şi să joace, de te strâmbai de 
râs văzând-o. Ba se aprinse aşa de tare, că scăpă şi 
securea din mână. 

Văzând aceasta, lăutarul nu pierdu vremea, ci 
puse mâna pe secură şi-i reteză babei capul. O ridică 
apoi aşa moartă cum era, şi o ascunse sub pragul de 
la colibă. După aceea se culcă şi-i trase un pui de 
somn până a doua zi dimineaţa. 

Insă, când se trezi din somn, se sperie de ceeace îi 
fu dat să vadă. Din trupul vrăjitoarei cursese atâta 
sânge, că se făcuse un râu adevărat. Lăutarul intră 
în râul acesta, merse bălăcindu-se printr'insul şi 
sosi la o casă, înaintea căreia stătea o fată de o ne- 
întrecută frumuseţe. Ochii fetei, însă, erau plânşi şi 
faţa ei era Întunecată de mâhnire. 

„Tinere, îi zise ea, ai venit singur drept în gura 
morţii; Aicea ștă -un tâlhar rău, care te va omori. 
Insă, dâcă poļi- ridica din loc ghiuleaua aceasta, şi 
dacă poţi învârti sabia aceasta, să ştii că tu îl vei 
răpune pe dânsul”. 


Lăutarul se opinti din toate puterile să ridice ghiu- 


leaua 'şi sabia, dar nu putu măcar să le miște. 


Nu nimie, îi zise fata liniştindu-l. Stài că-ţi dau ` 


o băutură din care, dacă înghiţi câteva picături, pu- 
terile tale se vor înzeci”. 
câteva picături şi văzu că acum poate să arunce 
ghiuleaua şi să învârtească sabia, ca şi cum ar îi fost 
o jucărie. 
Şi iată că veni tâlharul cel rău, iar tânărul nostru, 
repezindu-se la el, îi reteză capul dintr'o singură 
învârtitură de sabie. După aceea se cunună cu fata 
cea frumoasă şi merseră să trăiască împreună la co- 
liba din pădure, unde mai erau ursul şi drăcuşorul. 
Seara, însă, când făceau petrecerea de nuntă, lă- 
-utarul dădu drăcuşorului şi ursului să bea aşa de 
mult, că amândoi se îmbătară rău de tot. Se duse 
apoi la fereastră şi scoțând capul pe fereastră, începu 
să strige: „Prieteni, vine baba, vine vrăjitoarea !” 
— „Aoleu ! strigară într'un glas ursul şi drăcuşo- 


li aduse, lăutarul înghiți- 


rul. Vine blestemata de babă să ne facă felii”. Şi cât 
ai clipi din ochi, o rupseră la fugă şi până în ziua de 
astăzi nu se mai iîntoarseră la colibă. 

Rămânând singuri, lăutarul şi nevastă-sa, dărâ- 
mară coliba şi îşi făcură o casă mare şi frumoasă în 
care, dacă n'au murit, trăesc şi astăzi. 

Ali-Baba 


BUNĂ TA TEA 


Departe de aici a fost odată o cetate: locuitorii 
trăiau mai mult în cârciumi, unde puneau la cale 
fel de fel de fapte rele. 

In fiecare zi se auzea de iai şi de bătăti, în. 
fiecare noapte se găseau oameni omoriţi de răufă- 
cători la marginea cetăţii. 

Orfanii nu erau ajutaţi de nimeni ; cei slabi erau 
asupriţi, iar bisericile unde răsuna cuvântul Domnu- 
lui, erau pustii... Oamenii se duceau mai bucuroşi la 
cârciumă decât în templul lui Dumnezeu aducător 
de bine şi de pate: 


«ta : 
Condncktorat: acestei cetăți, un bătrân înţelept şi 


„harnic, nu ştia ce să mai facă... Nici odată nu era 


liniştit. 

„La poarta lui, bătea în fiecare clipă câte un trecă- 
tor care fusese jefuit de supuşii săi... 

Il durea sufletul când vedea atâta răutate şi adese 
ori când noaptea se lăsa, lacrămile îi înfloreau frun- 
tea trudită de griji şi de necazuri... 

** e 

Dar într” o zi, în cetatea aceea, sosi Bunătatea. Era 
o fată îmbrăcată simplu ; avea pe frunte e cunună 
de iarbă verde mătăsoasă, şin mâini buchete de 
busuioc înrourat... 

Intr'o clipă, mireasma busuiocului se răspândi în 
tot satul... Pătrunse în cârciumi unde plutea miro- 
sul fumului de tutun şi al vinului... Pătrunse în 
casele dărăpănate din cauza lenei şi-a sărăciei şi oa- 
menii eşiră să întâmpine Bunătatea... : 

Erau oameni răi care şedeau toată ziua în câr- 
ciumi, oameni cari nu-făcuseră decât fapte rele... 

Bunătatea, fata îmbrăcată simplu, cu părul rupt 
din soare, îi privi cu milă şi le vorbi cu glas blând 
ca glasul isvoarelor despre faptele bune, despre pu- 
terea şi bucuria ce-o lasă'n inimi bunătatea... 

După ce dărui tuturor oamenilor din cetate bu- 
chete de busuioc, plecă mai departe. 

Ca prin farmec, oamenii se schimbară. 

Nu se mai auzea de omoruri în cetate, cârciumile 
se închiseră, pentru că oamenii se duceau acum la 
biserică, să asculte glasul Domnului. 

„Şi în cetatea în care înflorise bunătatea în inimi, 
grădinile în floare se legănau sub razele soarelui. 

Const. Goran 
enim PREZ r i e n — 

rabia cu aripa ruptă 


„Cip-ciripl  Cip-cirip |“  Puiule, 
scoală că ne chiamă vrabia noa- 
stră, vrabia cu aripa ruptă. Ia 
nişte miez de pâine şi să-i facem 
firimituri, că i-o fi foame sărma- 
nei vrăbii. 

„Dar acum nu mai e cu aripa ruptă“, îmi spui tu. 
Ştiu, Puiule, că acum e şi ea o vrabie sănătoasă, ca 
şi celelalte vrăbii, dar ţii minte când ne-a venit în- 
tâiu în curte ? 

„Ştiu, ştiu“, îmi zici tu. 

Bine, dar tot nu e rău să mai spunem odată po- 
vestea ei, ca să o citească şi alţii. 

Iţi aduci aminte, Puiule, că cu câteva zile mai în- 
nainte de a veni vrabia cu aripa ruptă, am găsit noi 
în curte un puiu de găină, un puişor mic de tot şi cu 
fulgii așa de galbeni, că ziceai că puişorul e făcut de 
mătase. 

„Şi puişorul acela mergea şchiopătând, căci avea 
piciorul drept aproape rupt în două“. 

Aşa este, Puiule, ai ţinut bine minte. Noi, însă, 
l-am îngrijit şi picioruşul i-s'a vindecat. Şi ştii că pe 
puişor l-am botezat „Gălbioru”, fiindcă era galben. 

Câteva zile mai târziu, ne pomenim că micuțul 


Gălbioru nu era singur în curte. Lângă dânsul am 


văzut mâncând împreună din grăunţele de meiu, şi 
o vrabie care nu putea sbura, fiindcă avea aripa 


ruptă şi atârnată în jos. 

„Să-i vindecăm şi vrabiei aripa“, mi-ai zis tu, Pu- 
iule. Şi aşa am şi făcut, numai că a trebuit multă 
vreme până ce aripa i-s'a făcut din nou sănătoasă şi 
vrabia noastră a putut să sboare. 

Biata vrabie se împrietenise şi cu Gălbioru şi cu 
noi. Mânca din mâinile noastre, iar cu Gălbioru nu 
se certau şi nu se băteau nici odată. Ii vedeai chiar 
că dese ori se sărută, lipindu-şi unul de altul ciocu- 
rile lor mititele. 

lar după ce vrabia sa făcut bine, ea n'a mai stat 
în curte la noi, ci şi-a luat sborul şi s'a dus pe câmp 
la celelalte vrăbii. 

„Dar nici pe noi nu ne-a uitat, ci venea des şi ne 
cerea de mâncare”. 

Da, Puiule, uite, auzi şi acum că ne chiamă şi ciri- 
peşte : „Cip-cirip ! Cip- cirip!“ 

Scoală, Puiule, şi să-i ducem nişte fărimituri de 
pâine, că i-o fi foame vrăbiei noastre. 


Rezultatul concursului de poveşti glumețe 


Dintre cele şapte poveşti glumeţe ce 
am publicat pe rând, povestea „Papu= 
cii lui Haplea“ a fost aceea care a plă- 
cut la cel mai mare număr de cititori. 

Urmează apoi la rând: y„ţiganul în 
raiu şi în iad“ şi „Haina de pământ“, 
cari au întrunit un număr de aproape 
egal de voturi. Urmează Cei şapte 
Haplea“, Noroc, să-mi fie de bine“, 
„Dece nu s'a căsătorit Tănase“ şi la 
urmă. de tot „Niță Sucitul“, care a a- 
vut cele mai puţine voturi. 
x= 


In gură goarnă, 

In cap scară, 

Cu mâinile zboară, 

In picioare pinteni, 

La urechi galbeni. “(1n$090)) 
Trimisă de Nicu C. Theodorsecu 


„Ce-i cu d-ta d-le? Dece mergi şchiopătând ? 

— Din pricina bicicletei. 

— Dar ai mers pe bicicletă ? 

— Nu, dar a mers altul“. 

*** 

„Ingeraşule, zise un domn bătrân în vizită, ţi-am 
adus bomboane, dar nu nu ţi le voi da decât la ple- 
care“. 

— Bine, domnule, atunci dă-mi-le şi pleacă. 

** k 

O mamă îşi lăuda părul în faţa băiețaşului său, 

dar se plângea că nu mai are mult. 


„Cum nu mai ai? zise copilul, ai o cutie plină“. 
*** 


„Dacă te pedepsesc, fetiţo, spunea o profesoară ele- 
vei sale, să ştii că n'o fac pentru plăcerea mea. 
— Dar pentru a cui atunci ?“ răspunse fetiţa. 
s.. 
„la spune, Bebe, când mama îți dă bomboane, ce 
spui tu ? 
, — Mni dă-mi“, 
Petre Cebotarenco-Lipcani 

“DIN ISPRĂVILE MAIMUTII FIPS 


I. Cum a scăpat Fips de Negrilă. 


Nu departe-acolo sta 

Un Negrilă, ce-i plăcea 

La maimuțe tot să prindă — 
Vai ce curse ştia săntindă ! — 
Dup'aceea le frigea, 


Vreţi pun cal înaripat, ; S'au chiar crude le mânca. 
Ce Pegazus e chemat, aiea ui Intro zì acest Negrilă, 
Azi cu toţii sù sărim Rău la suflet, fără milă, i 


Şi departe sv pornim ? 
Şi sburând noi iuți ca vântul, 
Ocolim întreg pământul, 


Nu ştiu de-unde a găsit 
Trei dovleacuri, le-a golit, 


Insă de-am descălica 

'N țară 'ntinsă Africa, 

'N țara Negrilor smoliţi, 

'N fara struților vestiți, 
F'n Sahara de-om cârmi, 
Drept la Fips vom nimeri. 
Cine-i Fips, de măntrebaţi, 
Rog, răbdare „m'ascultaţi. 
Domnu Fips e maimuţoi, 
Cum nu se-află pe la noi, 
E deştept, nevoe mare, 
Insă hof — păreche nare. 

Şi priviţi ce şmecherie : Vine Fips şi le zăreşte, 
Pune un ca pălărie, ez! Cursa nici nu bănueşte, 
lar în mâinele-i smolite | | „Ce mâncare bună, grasă, 
Cele două găurite. 2 | Cum măndop eu azi la masă !“ 
Vite-aşa 'mpopoţonat 13| Se repede două picioare 
Intr'un snop sa pitulat. [5j La dovleacul cel mai mare. 
Qe Dă să-l scoată, se căzneşte, 
Dar atunci se pomeneşte, 
De picioare că e prins, 
Jos pe iarbă că e'ntins. 
4 a 3 
Urlă, ţipă, dar Negrilă 
Râde, strânge fără milă, 
Nu se mişcă, stă, aşteaptă Ba pe loc apoi wa stat, 
Pe maimuța cea deşteaptă Ci porneşte încântat, 


DI i 


Chiar pe Fips ce, cum se ştie, 
E vestit în lăcomie. 


Drept la satu-i din Negreşti 
Ce-i la dreapta de Smoleşti, 
Fips se târâie plângând, 

Ce-i trăzneşte însăn gând ? 

Coada-i lungăncolăceşte Chiar inelul, şi râzând, 

Sin inel drept nimereşte, Că stă omul atârnând, 

Care Negrul îl purta Merge, spune-apoi l-ai săi 

Chiar în nas — şi se fălea. Cât de proşti şi nătărăi 


Sunt tofi Negrii din pustiu, 
Când să prindă vor de viu, 
Pe un Fips, un maimuţoi, 
Cum ca dânsul nu sunt doi. 


Zar Negrilă, speriat, 

Pe maimuţă a lăsat 

„Asta vreau !“ Fips a grăit 
Iute, sprinten a sărit 


Vreţi să ştiţi şi ce-a urmat ? 
Buf ! Negrilănsângerat 

A căzut şi a rămas. 

Toată viaţa-i fără nas. 


Intr'un pom, senţepeneşte, 
Vai, cum nasul se lungeşte ! 


Urlă Negrul, biet de el, (Va urma) 

Nasu-i este un sfredel. 00 e o 

Fips la urmă ce-a făcut? 

Printr’o ramură-a trecut „Nicule, ai grije de pisică, o să-ţi mănânce papa- 
galul. - 


— Nu-ţi fie frică, Ionel, papagalii trăesc o sută de 
ani şi mai mult. 
„mă x 
Micul Ionel se deşteaptă noaptea, vede întuneric 
împrejur, şi strigă : 
„Mamă! Mamă ! nu pot să deschid ochii!” 


Trimise de Spiros Apostolatos-Brăila 
LL LL LL bel nl nn n 


Ce să citim ? 
1) Comoara cu poveşti, de Ali-Baba; 
2) Haplea — ediţia a doua cu portretul lui Moş Nae; 
3) Copilul crescut în peșteră de N. Batzaria; 
4) Evreica de Andersen; 
5) Ca să mai râdem; 
De vânzare la toate librăriile. 


ii 


pE 


DIMINEAȚA COPIILOR 


ersul pe jos este una dintre cele mai com- 

plecte mişcări în „educaţia fizică“, adică 

b în desvoltarea frumoasă şi regulată a tru- 

pului omenesc. Mai mult: el este un „ce“ 

obişnuit al trupului, un „ce“ simplu şi 
necostisitor, Oricine se poate bucura de multele şi 
marile binefaceri- ale marşului pe jos. Dar astăzi, 


din nefericire, distanţele de multe ori foarte mici- 


sunt străbătute cu tot felul de vehicule, numai nu 
cu cel mai eftin, mai bun şi mai practic, care este 
piciorul. Un Englez vesel a spus că în curând va fi 
nevoie şi de profesori de mers pe jos. Avea drep- 
tate Englezul, deşi Englezii sunt mai toţi oameni de 
sport; dar gândiţi-vă că acel Englez ar fi trăit în 
România ! 

Mersul pe jos mişcă toţi muşchii în acelaş timp; 
este o mişcare care nu se simte în greutatea ei, pen- 


trucă este o mişcare obişnuită în viaţa noastră. Res- 


piraiţa este normală și regulată, iar mişcările fireşti 
legate între ele şi respiraţie. Circulaţia sângelui se 
face în condițiuni bune şi greutatea mişcărei nu se 
simte de om. 

Totuşi după primul mers de lungă durată, te simţi 
puţin cam îngreunat şi strâns (aceasta este neobiş- 
nuința cu marşuri lungi), dar după unul sau două 
marșuri aceste îngreunări dispar şi corpul prinde 
o uşurinţă în mişcări. 

Binefacerile mersului pe jos sunt mari; oboseala 
îţi dă somn bun, întăritor şi binefăcător asupra sis- 
temului nervos; mişcarea în aer liber, câmp, pă- 
duri, munţi, aduce pofta de mâncare, care face ca 
asimilarea alimentelor în organism să se producă 
în condițiuni bune şi regulate, îmbogăţind şi împu- 
ternicind sângele, dătător de viaţă. 

Nu mai vorbesc de boalele de nervi, care găsesc 
la mersul pe jos unul din cele mai bune leacuri 
pentru vindecarea lor. 

Boalele de stomac în general sunt datorite ne- 
mişcărei ; îngrăşarea peste măsură şi slăbiciunile 


trupului găsesc în mersul pe jos duşmanul lor cel 
mai mare. 


Dar cu toate binefacerile acestui simplu şi folo- 
sitor „sport“, puţini sunt aceia care ştiu să meargă 
pe jos. Nu vă miraţi, ci din contră uitaţi-vă pe o 
stradă şi veţi vedea adevărul adevărat. Unii merg 
cu capul în jos, ceeace face ca muşchii spatelui să 
apese asupra plămânilor şi să împiedice funcțiunea 
regulată a respirației. Alţii merg îndoiţi de şale (în 
formă de trei); rinichii suferă în funcțiunea lor şi 
stomacul nu poate lucra. Şi în sfârşit o bună parte 
din toţi merg agalea, asvârlind picioarele la întâm- 


MERSUL PE JOS 

Viaţa in aer liber 
— e 


plare, ceeace face ca întregul corp să sufere, întrucât 
organele interne funcţionează rău. | i 

Mersul pe jos nu este o mişcare înţepenită ; ci 
din contră, este o mişcare liberă şi simplă. Mijlocul 
(şalele) este centrul de greutate (locul pe care se spri- 
jină mişcarea) general al corpului în timpul mer- 
sului. De aci se formează legătura dintre picioare şi 
trup, o legătură naturală şi simplă. Trupul nu este 
stingherit de mişcarea picioarelor şi nici picioarele 
de greutatea trupului. Din această cauză se formea- 
ză o legătură simplă între trup şi picioare. 

Pieptul sus, umerii trași puţin înapoi, bărbia la 
guler şi privirea înainte. Mâinile se mişcă în mod 
natural pe lângă corp şi picioarele aruncate din 
şold se fixează cu tocul înăuntru şi vârful puţin în 
afară. n, 

Acesta este mersul pe jos, bun, natural şi frumos. 
Umerii traşi înapoi, trag după ei muşchii spatelui, 
care nu vor mai apăsa asupra plămânilor. Bărbia 
ţinută puţin în spre guler şi privirea drept înainte, 
vor face ca şira spinărei (coloana vertebrală) să fie 
dreaptă şi deci funcțiunile sistemului nervos să fie 
libere şi naturale. Pieptul sus va face ca inspirația 
(tragerea aerului) şi expirația (suflarea aerului) să 
se facă în condițiuni bune, pieptul să lucreze în toa- 
tă mărimea lui, aerul să pătrundă adânc în cele 
mai mici colțuri ale plămânilor, curățindu-i pe ei, 
şi curăţind complect locaşul lor. 


Locot. Paul Epureanu 


Tare cal are coadă adevărată? 

Care minge nu sare niciodată? 


‘(mgugg) 
Culese de Wodan 


PAG. 12. 


Poveste populară — 


[e u ştiu dacă l-aţi cunoscut pe Neacşu Lăuta- 
: rul. Dar cum să-l cunoaşteţi, când a trecut 
| atâta vreme, de când el e dus pe lumea cea- 

3 laltă ? 

Vă spun numai că Neacşu Lăutarul era 
un lăutar totdeauna vesel, cânta bine, mânca bine, 
dar bea şi mai bine. 

Ai fi zis că omul are un burete în stomah, că tot 
sugea şi nu zicea nici odată că „ajunge“ ! 

Insă, îi trăgea aşa de frumos din arcuş, că nu era 
nuntă sau altă petrecere la douăzeci de poştii de 
jur împrejur, la care lumea să nu-l fi chemat să 
cânte. Şi Neacşu mergea, mulţumindu-se cu plată 
puţină, dar cu băutură cât mai multă. 

lar dacă ţineţi să ştiţi şi cum era făcut, vă spun 
că ar fi fost băiat chipeş, dacă n'avea în spate ceva 
de prisos. 

Acest „ceva de prisos“ era o cocoaşă mare şi bine 
rotunjită. Da, bietul Neacşu Lăutarul era cocoşat, 
ceeace îi punea multă amărăciune în veselia sa din 
fire. 

Acesta era Neacşu Lăutarul, care, însoţit de câi- 
nele său Haiduc, se întorcea acasă într'o noapte cal- 
dă şi senină de Iulie, venind dintr'un alt sat, unde 
cântuse la o nuntă. 

Mergând pe drum, Neacşu îşi zicea singur: „Am 
de trecut prin „Livedea piticilor“: să nu mă apuce 
acolo miezul nopţii, că am păţit-o cu blestemaţii a- 
ceia de pitici“. 

Şi Neacşu vroi să grăbească pasul, dar picioarele 
îi se împleticeau, mergând când lu dreapta, când la 
stânga, din care pricină drumul se lungea de două 
ori atâta. y 

„Dacă m'aş odihni puţin“, îşi zise el, după ce 
umblase o bucată. Se culcă la rădăcina unui ştejar, 


DIMINEAȚA COPIILOR 


de Vlad Nicoară 


ochii îi se închiseră şi Neacşu o porni în lumea vi- 
surilor. 

Insă câinelui său Haiduc nu-i era somn în noap- 
tea aceea. Vrând să-şi omoare vremea, se apucă să-l 
lingă pe Neacşu pe obraz, iar Neacşu începu să vor- 
bească în vis şi să zică: „Halal să-ţi fie, meştere 
bărbier ! Văd că mă razi cu briciul tău cel mai fin. 
Dă-i înainte, că nu te las fără bacşis!“ 

Limba câinelui i se părea lui Neacşu un briciu 
cu care îl rade bărbierul. 

Dar de sus din stejar, o pasăre dădu drumul la 
ceva, care căzu drept în nasul lui Neacşu, încălzin- 
du-l“. Ei, meştere, mai încet cu apa caldă, că mă 
opăreşti !“ Aşa zise Neacşu, care peste puţin se trezi 
deabinelea şi, chemându-şi câinele, se sculă şi porni 
din nou înainte. 

Insă, când intră în  „Livedea piticilor“, miezul 
nopţii bătuse. Livedea era plină de nitici, cari să- 
reau, jucau, se dădeau peste cap, făcând tot felul de 
tumbe şi pozne. 

„Am păţit-o ! îşi zise Neacşu, care se văzu încon- 
jurat şi încercuit de o sumedenie de pitici. 

„Neacşule, pune mâna pe arcuş şi cântă-ne hora 
piticitor, că de unde nu, e vai şi amar de pielea ta“. 
Aşa îi grăiră piticii, iar Neacşu, neavând încotro, le 
făcu pe plac şi începu să le cânte din vioară. Cântă 
o oră, două, dar piticii îi tot strigau: „Dă-i înainte! 
Dă-i înainte!” şi săreau, şi ţopăiau şi se învârteau în 
jucal lui Neacşu, de ziceai că sunt scoşi din minţi. 

Când începu, Insă, să se crape de zi, se opriră şi 
ei din joc şi-i ziseră lui Neacşu: „„Neacşule, fiindcă 
ne-ai cântat aşa de frumos şi am petrecut aşa de 
bine, spune ce vrei să-ţi dăm: frumusețe sau bo- 
găţie ? Alege una din două“. 

Neacsu se socoti atunci în sinea sa şi îşi zise : 
„Ce-mi trebue mie bogăţie, dacă sunt osândit să 


